Ulasan Kingdoms of Amalur: Re-Reckoning – Perubahan selepas 8 tahun!

Kingdoms of Amalur: Re-Reckoning adalah antara permainan video yang di-remaster pada tahun ini. Action-RPG ini sebenarnya dilancarkan pada tahun 2012 dan dipuji untuk pertempuran dan persekitaran dunia yang luas tetapi tidak mencapai tahap populariti yang diharapkan oleh penerbit Electronic Arts. Kini di bawah pengendalian THQ Nordic, francais Kingdoms of Amalur telah mendapat satu lagi peluang untuk menyeronokkan peminat dalam edisi Re-Reckoning. Mari selami ulasan saya untuk tahu lebih!

Jalan Cerita & Latar Belakang

Kingdoms of Amalur: Re-Reckoning menceritakan peperangan antara kaum Fae yang hidup abadi dan kaum fana yang yang mencari petempatan. Kaum fana terdiri dari manusai, gnome, dan elf dan dipandang rendah oleh kaum Fae kerana mempunyai jangka hayat yang pendek. Kaum Fae sendiri sebenarnya tidak hidup. Mereka boleh mati, tetapi akan hidup semula dalam tubuh baru. Gadflow (antagonis) menganggap kaum fana sebagai pendatang asing di Faelands dan memulakan Crystal War. Walaupun manusia mampu mempertahankan diri, abiliti kelahiran semula kaum Fae memberi mereka kelebihan kerana jumlah askar mereka tidak menurun.

Permainan ini bermula apabila watak ciptaan anda bangun daripada timbunan mayat. Gnome yang membuang mayat terkejut melihat anda hidup semula dan percaya inilah keajaiban yang mereka nantikan untuk mengubah arus. Sebagai manusia yang dibangkitkan semula, anda tidak terikat pada takdir dan memiliki kekuatan untuk mengubahnya. Mereka yang ditakdirkan untuk mati dapat diselamatkan berdasarkan tindakan anda, yang menjadi ancaman serius bagi seluruh dunia kerana watak anda sekarang bebas dan tidak terikat dengan takdir.
Gadflow mempelajari tentang kebangkitan anda dan menghantar askarnya untuk mencari dan membunuh anda kerana dia percaya nasibnya untuk memerintah Faelands sekarang dalam bahaya.
Pembinaan Watak & Sistem Pertempuran

Pada awal permainan, anda boleh mencuba semua senjata dan kelas yang berbeza yang ditawarkan. Terdapat tiga kelas utama iaitu:

Warrior

Wira standard dengan atribut defensif & ofensif yang seimbang

Rogue

satu-satunya kelas yang mempunyai akses untuk membunuh musuh daripada belakang dan mencuri barang
Pantas tapi ofensif tidak kuat

Spellcaster

Hebat pada serangan sihir
tidak perlu fokus pada serangan jarak jauh sahaja kerana mempunyai beberapa kebolehan jarak dekat yang hebat

Kita tidak diwajibkan memakai satu kelas sepanjang permainan. Sekiranya berminat, anda boleh meningkatkan dua atau ketiga-tiga skill tree dan memperolehi kesemua kebolehan aktif dan pasif.  Anda boleh meletakkan hingga lapan abiliti menggunakan kombinasi butang bagi memudahkan akses ke kemahiran yang paling kerap anda gunakan. Ia agak hebat untuk menjadi pahlawan yang memakai pedang besar tetapi juga mempunyai kebolehan untuk menyerang musuh dengan serangan sihir jarak jauh.

Satu lagi tambahan hebat adalah senjata sekunder anda. Sekiranya anda memilih untuk menguasai dua kelas berbeza pada satu masa yang sama, senjata sekunder boleh digunakan sebagai kelas kedua dengan satu klik butang.
Pertempurannya pula cukup mudah. Anda hanya perlu menekan satu butang [segi empat] sehingga musuh dikalahkan. Sudah tentu, kita dapat mengelak dan menepis serangan musuh kerana setiap kelas dilengkapi dengan perisai. Pertempuran tidak rumit dan tidak memerlukan kombo besar untuk dilancarkan.

Satu perkara yang saya mahukan edisi Remaster ini ada ialah pelaksanaan butang lock-on. Kadang-kadang, ia agak sukar untuk menentukan sejauh mana musuh kerana sudut kamera dan ketika berhadapan dengan banyak musuh, ia pasti lebih baik untuk memilih musuh yang paling berbahaya daripada musuh terdekat yang watak akan sasarkan secara automatik.
Pengembaraan Dunia Luas penuh Rahsia

Dunia memang luas dan walaupun sudah lapan tahun, ia masih cantik untuk dilihat. Anda akan jumpa haiwan, penyamun, raksasa dan askar semasa menggembara. Sebilangan besar lokasi yang anda lawat adalah berasaskan alam hutan. Ini boleh menjadi agak membosankan selepas beberapa jam tetapi lebih banyak lokasi akan dibuka ketika pemain maju dalam jalan cerita. Selain itu, dunia sangat penuh dengan rahsia. Kita ada harta karun , lorestone yang menceritaakan kisah dunia, dan dungeon ada di mana-mana sahaja. Sebilangan besar dungeon pula berdasarkan misi utama manakala yang lain sepenuhnya optional. Satu perkara yang menyusahkan ialah beberapa dungeon bersifat repetitif. Walaupun susun aturnya berbeza antara satu sama lain, aset dan reka bentuknya seperti kerja “copy & paste“.

Faelands juga penuh dengan orang yang memerlukan pertolongan. Terdapat begitu banyak misi yang harus dilakukan pada awal sampai habis anda akan sibuk. Apa yang membuat sebahagian besar misi ini mengecewakan adalah tempoh dan jarak yang diperlukan untuk menyelesaikannya. Misi yang saya perolehi pada awal permainan tidak dapat diselesaikan kerana lokasinya sangat jauh. Saya boleh pergi dan menyelesaikan misi itu tetapi saya tidak berani menghadapi musuh di kawasan ini pada level yang rendah.
Urusan Crafting & Sistem Inventori

Sebagai RPG, ada banyak yang perlu anda lakukan selain melakukan misi. Crafting memainkan peranan besar dan terdiri daripada membuat senjata, mencipta potion, dan penghasilan permata bagi melengkapkan perisai untuk memberi atribut tambahan. Semasa crafting, anda boleh bereksperimen dan menggabungkan pelbagai bahan, tetapi jika menemui pelan cetak biru dan resipi, anda tidak perlu membazirkan bahan semasa bereksperimen. Halangan terbesar di sini adalah sistem inventori. Pada mulanya, anda hanya terhad kepada 70 barang yang boleh anda bawa. Kita dapat meningkatkan had inventori dengan membeli beg galas tetapi jumlahnya sedikit dan sangat jauh.

Setiap item mengambil slot inventori. Senjata dan perisai masing-masing mengambil satu slot. Bahan kraf pun menggunakan satu slot. Yang memeningkan ialah potion. Potion nyawa dan mana berfungsi dengan cara yang sama tetapi sebaliknya mengambil banyak ruang untuk setiap potion yang anda bawa. Setiap setengah jam, saya sentiasa kehabisan ruang inventori. Saya boleh berhenti mengutip tetapi bahan-bahan ini penting untuk dijual atau disimpan bagi mencipta potion/senjata yang lebih kuat.
Isu-isu Teknikal

Untuk sebuah remaster, tidak banyak yang dilakukan untuk memperbaiki permainan sekurang-kurangnya daripada sudut teknikal. Hanya resolusi sahaja yang ditingkatkan dan bertambah baik tetapi tidak ada perubahan pada tekstur atau model watak. Kalau daripada sudut positif, ini mungkin satu-satunya permainan yang saya tidak menghadapi masalah teknikal.

Tiada masalah responsif, tiada screen tear, tiada frame drop, tiada masalah bunyi dan gangguan grafik. Satu-satunya masalah saya ialah load time. Ia terlalu kerap dan lama, dan hanya merosakkan pengalaman permainan. Masuk ke Inn pun memakan masa sekitar sepuluh saat, dan sepuluh saat lagi ketika anda keluar. Tempoh load time ini akan bertambah setiap kali kita pergi lokasi baru. Ia bertambah buruk lagi apabila kita membuka “fast-travel” di peta dunia, yang kadang-kadang memerlukan masa hingga dua puluh saat untuk selesai.
Pendapat

Kingdoms of Amalur Re-Reckoning adalah satu permainan dengan gameplay yang sangat menarik walaupun sudah berusia lapan tahun. Dunianya yang luas amat penuh dengan rahsia dan misi untuk diselesaikan serta mempunyai pertempuran yang menghiburkan, skill tree yang mudah namun intuitif, dan sistem crafting.
Sayang sekali tidak banyak yang dilakukan untuk memperbaiki “load-time” yang lama dan sebarang penambahbaikan pada sistem pengurusan inventori pasti memudahkan urusan pemain. Itu sahaja untuk ulasan saya bagi Kingdoms of Amalur: Re-Reckoning. Ini kini tersedia untuk PS4, Xbox One, dan PC.
Jangan lupa untuk ikuti kami di TikTok!
  @gamersantaimy
The Review

                    Kingdoms of Amalur: Re-Reckoning

6
Score

Dunianya yang luas amat penuh dengan rahsia dan misi untuk diselesaikan serta mempunyai pertempuran yang menghiburkan, skill tree yang mudah namun intuitif, dan sistem crafting.

Review Breakdown

Sayang sekali tidak banyak yang dilakukan untuk memperbaiki "load-time" yang lama dan sebarang penambahbaikan pada sistem pengurusan inventori pasti memudahkan urusan pemain.
0

Tags: Kingdoms of AmalurKingdoms of Amalur: Re-ReckoningPS4remasteredreviewulasan


SEGA Sale kini bermula di PlayStation Store, diskaun hingga 90%

Berita baik untuk sesiapa yang ingin membeli game kerana SEGA Sale telah bermula sekarang di PlayStation Store! Secara lebih tepat, tawaran ini telah bermula dari 27 April 2022 hingga 11 Mei 2022 dan termasuk pelbagai game SEGA untuk PlayStation 4 dan PlayStation 5. Selain edisi Standard Digital, tawaran ini juga termasuk edisi Digital Deluxe dan majoriti DLC.

Ingin tahu apa yang ditawarkan pada harga murah? Berikut adalah senarai:

Sakura Wars – RM 51.20Olympic Games Tokyo 2020 – The Official Video Game – RM 95.50Yakuza: Like a Dragon – RM 114.50Yakuza 0 – RM 124.50YAKUZA KIWAMI – RM 47.50Yakuza Kiwami 2 – RM 102.00Yakuza 3 Remastered – RM 59.50Yakuza 4 Remastered – RM 59.50Yakuza 5 Remastered – RM 59.50The Yakuza Remastered Collection – RM 126.50Yakuza 6: The Song of Life – RM 116.50Lost Judgment – RM 174.30Lost Judgment Digital Deluxe Edition – RM 239.85JUDGE EYES: wills of death Remastered – RM 48.30Fist of the North Star: Lost Paradise – RM 48.40Super Monkey Ball Banana Blitz HD – RM 31.50Alien: Isolation – RM 42.25Shining Resonance Refrain – RM 37.60PuyoPuyo Tetris 2 – RM 118.30Sonic Mania – RM 18.00SONIC FORCES – RM 36.00TEAM SONIC RACING – RM 54.30Sonic Colors: Ultimate – RM 96.85Virtua Fighter 5 Ultimate Showdown Main Game & DLC Pack – RM 58.50Virtua Fighter 5 Ultimate Showdown Main Game & DLC Yakuza Pack – RM 81.90Bayonetta & Vanquish 10th Anniversary Bundle – RM 76.00TEMBO THE BADASS ELEPHANT – RM 5.70Persona 5 – RM 63.50Persona 5 Royal – RM 151.20Odin Sphere Leifthrasir – RM 100.00Dragon’s Crown Pro – RM 86.50Persona 3: Dancing in Moonlight (VR) – RM 69.90Persona 5: Dancing in Starlight (VR) – RM 69.90SNK HEROINES Tag Team Frenzy – RM 56.40Two Point Hospital: JUMBO Edition – RM 79.50

Banyak pula game yang ditawarkan dalam Sega Sale, apa lagi jom beli belah di PlayStation Store! Untuk maklumat lanjut, korang lawat saja laman web rasmi di sini.
Jangan lupa untuk ikuti kami di TikTok!
  @gamersantaimy
Tags: promosips storePS4Sega Sale


Bersiap sedia! Death Stranding mula dilancarkan di PC hari ini!

Dari pencipta permainan legenda, Hideo Kojima hadir pengalaman baru yang menentang genre. Sam Bridges mesti berani di dalam dunia yang benar-benar diubah oleh Death Stranding. Dengan membawa sisa-sisa masa depan kita yang terputus di tangannya, dia memulai perjalanan untuk menghubungkan kembali dunia yang hancur selangkah demi selangkah. Secara rasmi, Death Stranding di PC akan dilancarkan di Steam dan Epic Game Store dalam masa beberapa jam lagi hari ini!

Dibintangi oleh Norman Reedus, Mads Mikkelsen, Léa Seydoux, dan Lindsay Wagner. Ciri PC mempunyai tambahan termasuk RATE FRAME RATE, FOTO MODE dan ULTRA-WIDE MONITOR SUPPORT. Juga merangkumi kandungan cross-over dari siri HALF-LIFE Valve Corporation.

Walaupun menanti hampir 9 bulan untuk pelancaran ke PC, setelah ditangguhkan pada April lalu, akhirnya Sam Bridges hampir sampai menghantar barang Death Stranding ke PC~Eh! Kami sudah cukup kagum dengan seberapa baik simulator penghantaran pasca-apokaliptik Kojima Production yang berfungsi di PC. Port baru menyokong resolusi yang lebih tinggi dan kadar bingkai dinamik dengan keperluan sistem yang murah hati untuk permainan yang begitu cantik.

Death Stranding di PC akan hadir bila-bila masa di seluruh dunia, tetapi jam berapa anda boleh memainkannya di zon waktu anda? Death Stranding akan secara rasmi dibuka pada 14 Julai 2020 jam 7AM PDT dan itu bermaksud 10:00PM waktu Malaysia!

SPESIFIKASI TEKNIKAL (DEATH STRANDING PC)

Minimum 30fps – 720p (1280×720)
Recommended 30fps – 1080p (1920×1080)
Recommended 60fps – 1080p (1920×1080)

OPERATING SYSTEM:
Windows® 10
Windows® 10
Windows® 10

PROCESSOR:
Intel® Core™ i5-3470 or AMD Ryzen™ 3 1200
Intel™ Core i5-4460 or AMD Ryzen™ 5 1400
Intel™ Core i7-3770 or AMD Ryzen™ 5 1600

MEMORY:
8 GB
8 GB
8 GB

GRAPHICS:
GeForce® GTX 1050 3 GB or AMD Radeon™ RX 560 4 GB
GeForce® GTX 1050 Ti 4 GB or Radeon™ RX 570 4 GB
GeForce® GTX 1060 6 GB or AMD Radeon™ RX 590

Direct X:
Version 12
Version 12
Version 12

HDD Space:
80GB
80GB
80GB

Sound Cards:
DirectX compatible
DirectX compatible
DirectX compatible

Jadi jangan lupa untuk dapatkan Death Stranding di PC melalui Steam dan Epic Game Store beharga RM239.00.
 DAPATKAN di STEAM!
 DAPATKAN di Epic Game Store!
 Beli versi PS4 disini!

Death StrandingPublisher: 505 Games, Sony Interactive EntertainmentDeveloper: Kojima ProductionsRelease Date: 2019-11-08Microsoft Windows, PlayStation 4
Death Stranding adalah permainan aksi dunia terbuka yang dibangunkan oleh Kojima Productions. Ia adalah permainan pertama dari pengarah Hideo Kojima dan Kojima Productions selepas pembubaran mereka dari Konami pada tahun 2015. Ia dikeluarkan oleh Sony Interactive Entertainment untuk PlayStation 4 pada November 2019 dan dikeluarkan oleh 505 Games pada Microsoft Windows pada bulan 14 Julai 2020.

Jangan lupa untuk ikuti kami di TikTok!
  @gamersantaimy
Tags: death strandingDEATH STRANDING PChideo kojimaKOJIMA PRODUCTIONsam bridges


Dead Island 2 dedah visual baru, kandungan pra-pesan & Alexa Game Control!

Penerbit Deep Silver dan pembangun Dambuster Studio telah mengeluarkan set trailer dan screenshot baru untuk Dead Island 2. Ia juga termasuk dengan maklumat baru, siri live-action pendek dan pandangan lanjutan pada game. Game ini akan tersedia untuk PS4, PS5,  Xbox Series X|S, Xbox One, dan PC melalui Epic Games Store.

Mereka telah menampilkan pengembaraan pulpa live-action yang dibintangi oleh tiga watak fiksyen yang berlatarkan alam semesta yang sama dengan Dead Island 2. Dengan tentera yang sudah tiada, kita mengikuti mangsa yang terselamat yang tidak takut untuk mencari tempat selamat daripada wabak virus dan gerombolan zombi. Semasa mereka berkeliaran di rumah agam yang ditinggalkan oleh penerbit permainan video dan filem di Hollywood Hills di Los Angeles, mereka tidak lama lagi akan mendapat tahu bahawa tiada tempat yang selamat.

Anda boleh tonton video live-action tersebut di bawah:

Selamat datang ke HELL-A
Trailer Dead Island 2 Welcome to HELL-A baru turut ditayangkan. Trailer tersebut diceritakan oleh Jacob dan Amy, dua daripada watak dalam game ini, semasa mereka melawat HELL-A. Saksikan teknologi gore unik, sistem senjata dan tempur yang boleh dinaik taraf dan sudah tentu, zombi yang mengerikan. Sertai pembunuh ketika mereka membawa anda melawat sekitar taman permainan pemusnah zombi yang bergaya di HELL-A.
Anda boleh tonton trailer gameplay di bawah:

Kawalan Game Alexa
Satu lagi kejutan ialah ciri Kawalan Game Alexa, yang membolehkan pemain melakukan tindakan dalam game dengan pantas hanya menggunakan suara. Ciri ini akan dilancarkan dalam Dead Island 2 untuk Xbox dan PC, untuk bahasa Inggeris di Amerika Syarikat, Kanada dan United Kingdom.
Anda boleh tonton video Kawalan Game Alexa di bawah:

HELL-A Edition dan bonus Pra-Pesan
Anda boleh membuat pra-pesan untuk Dead Island 2: HELL-A Edition dan mendapat beberapa koleksi barangan unik dalam game. Bagi sesiapa yang membuat pra-pesan untuk kedua-dua edisi game ini akan mendapat pek “Memories of Banoi Pack, menampil dua barangan unik yang meraikan Dead Island original berserta kad kemahiran khas.
Dead Island 2: HELL-A Edition

SteelBook eksklusif berserta CD gameExpansion PassPeta perjalanan Pantai VeniceSix Slayer Tarot CardsTwo pin badgesDI2 patchGolden Weapons PackPulp Weapons PackCharacter Packs 1 and 2
Pek Memories of Banoi

Banoi War ClubMemories of Banoi Baseball BatWeapon perk – “Balanced”“Personal Space” Skills Card
Jadi tunggu apa lagi, jangan lupa pra-pesan Dead Island 2: HELL-A untuk dapatkan pelbagai barangan yang menarik. Game ini akan tersedia untuk PS4, PS5, Xbox Series X|S, Xbox One dan PC melalui Epic Games Store pada 28 April 2023.
Untuk pelbagai liputan menarik tentang game,anime dan banyak lagi, ikuti Gamer Santai.
Jangan lupa untuk ikuti kami di TikTok!
  @gamersantaimy
Tags: Dead Island 2Deep SilverGame


Siri aksi langsung Resident Evil dah Sah dan akan ditayangkan di Netflix!

Akhirnya selepas desas-desus yang telah dikongsikan Februari lalu dan katanya Jun dimulakan rakaman, nampaknya, hari ini Netflix mendedahkan secara rasmi bahawa siri aksi langsung berskrip yang diilhami oleh francais CAPCOM Resident Evil besar-besaran akan hadir! Berdasarkan salah satu permainan video paling laris dan paling laris sepanjang masa, Resident Evil akan menceritakan kisah baru dalam dua garis masa:

Pada yang pertama, adik perempuan berusia empat belas tahun Jade dan Billie Wesker dipindahkan ke New Raccoon City. Sebuah bandar korporat yang dihasilkan untuk dipaksa oleh mereka ketika remaja sedang berkembang. Tetapi semakin banyak masa yang mereka habiskan di sana, semakin banyak mereka menyedari bahawa bandar ini lebih dari yang sepatutnya dan ayah mereka mungkin menyembunyikan rahsia gelap. Rahsia yang boleh menghancurkan dunia.
Buat garis masa kedua, hanya dua dekad ke depan: ada kurang dari lima belas juta orang yang tersisa di Bumi. Dan lebih daripada enam bilion makhluk- manusia dan haiwan yang dijangkiti virus T, menjadikannya makhluk yang kehausan darah.
Jade, kini berusia tiga puluh tahun, berjuang untuk bertahan hidup di Dunia Baru ini, sementara rahsia dari masa lalunya – mengenai kakaknya, ayahnya dan dirinya sendiri – terus menghantuinya.

 “Resident Evil adalah permainan kegemaran saya sepanjang masa, Saya sangat teruja untuk memberitahu bab baru dalam kisah menakjubkan ini dan membawakan siri Resident Evil yang pertama kepada ahli Netflix di seluruh dunia. Untuk setiap jenis peminat Resident Evil, termasuk yang menyertai kami untuk pertama kalinya, siri ini akan lengkap dengan banyak rakan lama, dan beberapa perkara (perkara yang dahagakan darah, orang gila) yang belum pernah dilihat orang lain. ” -SHOWRUNNER/EXECUTIVE PRODUCER/WRITER: Andrew Dabb (Supernatural)
Netflix turut mengongsikan Tweet skrip siri ini di Twitter:

When the Wesker kids move to New Raccoon City, the secrets they uncover might just be the end of everything. Resident Evil, a new live action series based on Capcom’s legendary survival horror franchise, is coming to Netflix. pic.twitter.com/XWh5XYxklD
— NX (@NXOnNetflix) August 27, 2020

Perincian siri ini:

EPISOD: 8 x 1-jam setiap episod
CO-PRODUKSI: Netflix dan Constantin Film
SHOWRUNNER/EXECUTIVE PRODUCER/WRITER: Andrew Dabb (Supernatural)
DIRECTOR: Musim episod 8 x 1 jam akan dikendalikan oleh Andrew Dabb (Supernatural), Bronwen Hughes (The Walking Dead, Better Call Saul) akan mengarahkan episod pertama.

Jangan lupa untuk ikuti kami di TikTok!
  @gamersantaimy
Tags: CapcomnetflixResident EvilSiri Aksi langsung Resident EvilSiri Resident Evil


Review MSI GE76 Raider: Laptop kelas atasan untuk geng bangsawan

Kami memang suka laptop MSI dan untuk review kali ini, saya mendapat peluang untuk mencuba model MSI GE76 Raider serba baru. Dari luar, penampilannya tidak mempunyai banyak perubahan, cuma isinya kini dilengkapi dengan spesifikasi yang memberikan prestasi luar biasa iaitu pemproses Intel Core i9-12900HK dan GPU laptop Nvidia GeForce RTX 3070 Ti.

Mungkin ada yang tertanya jika laptop ini bagus atau tidak, jadi ia terserah kepada saya untuk menjelaskan apa yang baik dan apa yang kurang tentang MSI GE76 Raider. Bagi sesiapa yang tertarik dan nak tahu lebih lanjut, teruskan membaca!

Reka bentuk & keyboard

Pertama sekali, model GE76 Raider baru nampak sangat estetika dan minimalis dengan reka bentuk ke arah gaming. Secara masa kasar, laptop ini berwarna hitam tetapi MSI sebenarnya menggunakan “Titanium Blue” – apabila cahaya terkena laptop pada sudut yang betul, barulah kita boleh lihat sedikit silauan biru. Jika korang jenis kena bawa laptop ke tempat, GE76 Raider memang sesuai dengan reka bentuknya yang “stealthy” gitu.
Selain hitam, majoriti warna datang daripada cahaya RGB yang agak pelbagai warna. Setiap kekunci di keyboard mempunyai RGB, dan terdapat satu jalur bercahaya panjang (lightbar) di bahagian bawah (bahagian rehat pergelangan tangan). Kedua-dua cahaya RGB di keyboard dan lightbar boleh diubahsuai menggunakan software GG SteelSeries.
Bagi bahagian I/O, terdapat banyak port di sepanjang sisi dan belakang laptop. Di kiri, kita ada 1x port USB 3.2 Gen 1, 1x port Type-C USB 3.2 Gen 2, dan 1x port bicu audio manakala di sisi kanan mempunyai 2x port USB 3.2 Gen 1 dan pembaca kad SD. Di bahagian belakang, terdapat 1x port Thunderbolt 4, 1x port HDMI 2.0, 1x port Mini Display 1.4 dan port mengecas.

Sebagai laptop gaming 17.3-inci, Raider boleh menjadi pengganti kepada desktop PC dengan ukuran 358.3 x 248 x 18.3-19.8 mm dan berat 2.1 kg. Bukan untuk tujuan mudah alih, korang mungkin perlu bawa beg yang lebih besar untuk memuatkan peranti.

Untuk bahagian keyboard, saya kurang suka dengan keycap plastik yang terasa agak licin. Bahagian ini tidaklah teruk sangat, cuma saya lebih suka keyboard yang kekunci sedikit kasar supaya typo minima. Selain dari itu, keyboard-nya tiada masalah.
Bagi touchpad, ia berukuran 2.6 x 4.3 inci yang cukup besar untuk menggunakan gesture empat jari. Sama seperti keyboard, touchpad pun menggunakan bahan plastik – yang terasa kurang “kelas” berbanding laptop lain yang menggunakan kaca.
Paparan dan audio

MSI GE76 Raider sebenarnya mempunyai banyak varian berbeza tetapi unit review ini datang dengan paparan 2K 2560 x 1440p 240Hz. Khas untuk pemain kompetitif yang inginkan kelebihan dalam perlawanan, korang akan sentiasa up-to-date dengan aksi pada resolusi 2K yang lebih jelas dan terperinci.
Berukuran 17.3-inci, nisbah aspek adalah 16:9 di mana skrin meliputi 105% gamut warna sRGB dan 74.5% gamut DCI-P3. Terus terang, saya tidak mempunyai masalah dengan paparan semasa sesi gaming, tetapi content creator mungkin tidak puas hati dengan skrin. Ia masih  untuk “light editing”, tetapi saya tidak akan recommend kepada korang yang jenis kerja menyunting video atau gambar.
Bagi sesi menonton movie, memang puas hati – lagi-lagi dengan resolusi 2K dan refresh rate yang tinggi di mana setiap aksi nampak smooth dan terperinci.

Ke audio pula! Pembesar suara Ge76 Raider agak kuat, dan boleh didengari oleh semua orang dalam satu bilik. Malangnya, bass terlalu lemah. Kekurangan itu lebih tonjol apabila kita bermain game dengan BGM yang bagus seperti Horizon Zero Dawn. Muzik dalam game itu memang bagus, tetapi efeknya – walaupun bunyi kuat –  tidak cukup mengasyikkan dan terasa “flat”. Seperti mana-mana laptop, headset “is recommended”.
Laptop ini dilengkapi dengan software Nahimic Audio, dengan mode muzik ditetapkan kepada “default”. Untuk mereka yang suka usik sana sini, terdapat equalizer di mana korang boleh mengubah suai audio mengikut citarasa.
Prestasi dan benchmark
Unit GE76 Raider saya dilengkapi  Intel Core i9-12900HK dan GPU laptop Nvidia GeForce RTX 3070 Ti, memori DDR5 16GB*2 (4800MHz) dan storan 1TB NVMe PCIe Gen4x4 SSD. Seperti biasa, persoalan terbesar adalah “bagaimana prestasi Intel Core i9-12900K dan Nvidia GeForce RTX 3080 Ti di laptop?” Saya cuba beberapa game dan berikut adalah hasil kajian:
*Setiap game berjalan pada resolusi 2K dengan tetapan maksimum*
God of War
Sangat cemerlang. Game ini mampu berjalan pada tetapan tertinggi dan masih berjaya mengekalkan sekitar 50 FPS, walaupun sedang sibuk bertarung.

Dying Light 2
Berjalan pada purata 40-60 FPS. Tiada “frame drop” semasa parkour, walaupun di lokasi yang menampakkan banyak bangunan/persekitaran.

Ghostwire: Tokyo
Berjalan dengan lancar walaupun Ray Tracing diaktifkan, FPS sekitar 45-60.

Apex Legends
Tetapan tertinggi masih memberi 150FPS. Jika resolusi diturunkan ke 1080p mungkin boleh cecah maksimum 240Hznya.

Walaupun saya kata kurang  sesuai untuk content creator, pemproses Intel Core i9-12900HK dan memori 316 GB RAM dapat digunakan untuk tujuan produktiviti (animasi, modeling) selain gaming. Dari spec sahaja, memang terlebih layak. Oleh itu, ini adalah hasil keputusan untuk benchmark:
3DMark Time Spy – 10 504
3DMark CPU Profile
PCMark 10 – 7481
VRMark Orange Room – 10080
Bateri

Seperti mana-mana laptop gaming secara umum, anda perlu membawa charger andai kata keluar pergi mana-mana. Dari segi teknikal, MSI Raider GE76 mempunyai bateri 99.9Whr dan dibekalkan dengan pengecas 280W. Untuk kerja harian, ia mampu bertahan kira-kira 4-5 jam.
Nak bermain game tanpa charger boleh, tapi saya tak mengesyorkannya kerana FPS hanya akan cecah 5-15. Untuk menguji daya ketahanan bateri, saya mencuba Nine Sols (game indie). Baru main selama 30 minit, bateri turun daripada 89% ke 49%. Perkara ini memang dijangkakan, jadi tiada masalah.
Pendapat

Dengan kombinasi Intel Core i9-12900HK dan Nvidia GeForce RTX 3080 Ti, MSI GE76 Raider serba baru mewakili generasi seterusnya untuk laptop gaming dari segi prestasi, terutamanya CPU.
Dengan pilihan port yang banyak dan storan tambahan, serta lightbar RGB yang menarik (boleh dimatikan jika korang tidak suka), Raider sangat sesuai untuk menjadi pengganti desktop tetapi dalam faktor bentuk mudah alih. Antara kekurangan utama adalah paparan yang tidak cukup terang dan tepat untuk kerja mengedit video/imej serta audio yang kurang dinamik. Jika anda bermain dengan headset atau speaker yang bagus, itu tidak menjadi masalah.
Secara keseluruhan, MSI GE76 Raider terbukti adalah peranti yang bagus bagi mereka yang ingin laptop gaming premium dan sanggup membelanjakan duit yang banyak. Jika anda berminat untuk beli unit yang sama seperti review di atas, ia kini boleh didapati di kedai dalam talian dan pengedar sah MSI pada nilai harga RM12,999.00
Spesifikasi penuh boleh baca di SINI.
Jangan lupa untuk ikuti kami di TikTok!
  @gamersantaimy
Tags: LaptopMSI GE76 Raiderreview


Cabaran untuk mengembalikan Jian Xia Qing Yuan R – Interview bersama VNG Games

Jian Xia Qing Yuan R (JXQYR) akan memulakan ujian beta terbuka pertama pada 5 Januari 2022, tetapi sebelum mencubanya, kami diberi peluang untuk mengadakan temu bual bersifat e-mel bersama pemaju dan penerbit game iaitu VNG Games.

Untuk mereka yang masih tertanya, temu bual ini adalah cara yang bagus untuk belajar sebab-sebab “kenapa mereka menghidupkan semula game MMO klasik Jian Xia Qing Yuan dan apa yang boleh dijangkakan oleh pemain lama dan pendatang baru bagi versi baharu ini.

1. Apa yang membuatkan VNG Games ingin bekerjasama dengan Seasun Entertainment untuk membangunkan versi mobile untuk JXQYR?
Pada mulanya, VNG Games mencadangkan kepada Seasun Games untuk menghasilkan game mobile bertemakan Wuxia untuk “gamer Vietnam.” Tetapi tidak lama selepas itu, kami melihat bahawa generasi X dan Y berkongsikan minat mereka terhadap novel dan drama Wuxia. Selepas itu kami mengubah fikiran untuk menghasilkan game untuk mereka main bersama. Selain itu, kami percaya bahawa siri JX juga mempunyai namanya terpahat dalam hati ramai pemain di seluruh Asia. Jadi, kami berharap Jian Xia Qing Yuan R dapat mengembalikan kenangan zaman kanak-kanak mereka dalam bentuk permainan MMORPG mobile yang serba baru, untuk mereka mainkan di mana-mana sahaja pada bila-bila masa.
2. Apakah cabaran yang dihadapi untuk membawa kembali pengalaman JXQYR kepada pemain Malaysia?
Setakat ini, cabarannya agak menyeronokkan. Kami cuba memikirkan kandungan dan cara untuk mengimbau kembali pengalaman dan kenangan bermaian kepada pemain Malaysia, tetapi penglibatan mereka bersama kami berbaloi dengan kerja keras kami.*

3. Adakah bahasa Inggeris atau bahasa lain akan tersedia dalam game ini semasa dilepaskan Malaysia?
Buat masa sekarang, ia tersedia dalam versi Simplified Chinese.
4. Apakah penambahbaikan yang ditambah untuk gameplay dalam mobile?
Sudah tentu. Jian Xia Wing Yuan R bukan sahaja versi remastered tetapi ia juga versi yang ditambah baik. Keperluan kami untuk Seasun Games adalah menghasilkan semua ciri penting siri JX versi PC. Malah ia lebih up-to-date dengan tabiat bermain sekarang.
Selain itu, kami juga mengekalkan kebanyakan ciri klasik diri JX dalam JXQYR seperti Song-Jin Battlefield, PK percuma…dan paling terkenal sekali: sistem elemen Wuxing original dan trading percuma.
Dengan kata lain, kami bukan sahaja menambah baik malah menyesuaikannya untuk menjadikan game itu lebih menarik, sesuai dan baik untuk pengalaman bermain kepada gamer.

5. Apakah pendapat anda tentang pasaran mobile dalam genre Wuxia pada masa kini?
Kami percaya bahawa genre Wuxia masih sangat popular di pasaran kerana kita semua dapat melihat bahawa trend dari industri filem genre Wuxia juga semakin popular berbanding masa lalu, kami percaya ini juga boleh menaikkan populariti genre Wuxia dalam pasaran permainan mobile juga.
6. Apakah perbezaan antara pemain Vietnam dan pemain Malaysia?
Kami percaya bahawa terdapat beberapa perbezaan antara pemain di seluruh dunia. Oleh itu, kami memenuhi ganjaran dan kandungan kami berdasarkan pasaran. Paling penting ia membolehkan pemain kami untuk menikmati game ini.
7. Apakah rancangan seterusnya selepas versi Malaysia dilancarkan? Adakah pemain dapat update terbaru sama seperti pemain Vietnam?
Dalam masa terdekat, kami mempunyai update kecil setiap bulan yang bertujuan untuk membetulkan bug, optimumkan pengalaman dan membuka lebih banyak aktiviti atau level. Terdapat juga update yang lebih besar untuk mempersembahkan kelas baru pada masa depan.
Disebabkan versi Vietnam telah dilancarkan hampir setahun yang lalu, ia akan mengambil sedikit masa untuk versi baru untuk mengejar kandungan tersebut. Walau bagaimanapun, kami juga ingin mengadakan lebih banyak acara yang melibatkan pemain dari semua negara untuk main bersama.
Tetapi sebelum itu, kami ingin membina komuniti yang rapat, di mana pemain boleh berkongsi, berbincang dan berinteraksi antara satu sama lain di dunia nyata melalui aktiviti sosial.

8. Adakah versi Malaysia akan mendapat kandungan eksklusif?
Kami tidak ada kandungan in-game eksklusif tetapi kami mempunyai ganjaran eksklusif untuk pemain Malaysia, jadi nantikan maklumat dari fanpage kami.
9. Adakah harapan untuk semua peminat JXQYR berkumpul untuk acara seperti launch party atau pertandingan?
Kami juga berharap kami dapat mengadakan acara luar untuk semua peminat JXQYR di setiap negara. Ia sudah menjadi rutin kami sejak sekian lama. Namun, situasi Covid ini membuatkan kita semua perlu berhatu-hati dan bersabar sebelum dapat bersua muka, selamat dan sihat. Walau bagaimanapun, kami mempunyai rancangan untuk pertandingan dan acara dalam talian di dalam dan di luar game untuk pemain mengambil bahagian dari tempat mereka. Jadi, sila nantikannya!

10. Game ini sangat popular di Vietnam. Adakah anda mendapati pemain Malaysia juga akan berasa nostalgia untuknya?
Kami percaya novel dan drama seni mempertahankan diri Cinasangat terkenal di Asia dan begitu juga siri JX. Selain itu VNG Games berpangkalan di Vietnam tetapi kami mempunyai kakitangan tempatan untuk memastikan semua yang kami lakukan termasuk game, dekat dengan pemain tempatan. Kepada generasi X dan Y, kami berharap dapat mengembalikan kenangan anda dari tahun 2000-an dan kepada pemain yang lebih muda, kami harap untuk membawa pengalaman retro baru untuk anda cuba dengan JXQYR.
11. Apakah aspek paling penting dalam game untuk dikemas kini dan menjadikannya lebih mudah diakses oleh pemain moden?
Banyak ciri dan aktiviti dalam game juga dioptimumkan mengikut cadangan pemain dari banyak negara, menjadikannya lebih pantas dan mudah untuk pemain menyertainya serta meningkatkan sambungan antara pemain. Di samping itu, masa aktiviti juga akan dioptimumkan agar lebih sesuai dengan pelbagai pemain. Ini juga dapat membantu pemain bermain hampir semua aktiviti dan ciri unik dalam JXQYR dan masih mempunyai banyak masa untuk menikmati kehidupan sebenar mereka.

12. Adakah anda atau Seasun Entertainment mempunyai rancangan untuk membawa game ini ke konsol atau PC?
Pada pendapat saya, saya masih lebih suka untuk game ini ada pada mobile kerana kita boleh bermainnya ke mana-mana sahaja kita pergi pada bila-bila masa yang kita inginkan.
13. Dalam 10 kelas yang tersedia, secara peribadi, yang manakah anda suka mainkan? Kelas manakah yang anda boleh cadangkan untuk pemain baru?
Kelas mana untuk dipilih sebenarnya terletak pada pilihan pemain. Kesemua 10 kelas mempunyai kelebihan dan kelemahan tersendiri. Terutamanya element Wuxing yang seimbangkan kelas-kelas tersebut. Mereka mempunyai musuh yang kuat dan lemah. Anda boleh memilih watak mengikut kenginan anda atau kesukaran untuk mengawal setiap kelas.

Kami ucapkan terima kasih kepada VNG Games kerana sudi menjawab soalan kami tentang Jian Xia Qing Yuan R. Ujian beta terbuka untuk Jian Xia Qing Yuan R akan dibuka pada 5 Januari 2022 di Google Play dan App Store. Anda boleh pra-daftar permainan ini melalui pautan dibawah dan mengikuti perkembangannya melalui Facebook:
Laman pra-daftar peranti mobileLaman pra-daftar App Store dan Google PlayFanpage FacebookFan Group Facebook
 Muat turun di sini

Jian Xia Qing Yuan RRelease Date: 2022-01-05Android, iOS
Jian Xia Qing Yuan R mengekalkan perspektif klasik 2D dan gaya retro dari 18 tahun yang lalu dan membawa kembali Jian Xia Qing Yuan Online 100% sama kepada pemain lama. Gaya seni, efek dan kandungan asli permainan telah dihasilakan kembali dalam sistem dan gameplay.

Jangan lupa untuk ikuti kami di TikTok!
  @gamersantaimy
Tags: Jian Xia Qing Yuan RTemuramah


Filem Resident Evil: Welcome To Racoon City ditunda kepada 24 November

Bagi peminat Resident Evil, ini adalah berita kurang menggembirakan buat anda semua, kerana filem Resident Evil: Welcome to Racoon City akan ditunda tarikh pelepasannya kepada 24 November ini. Reboot siri filem zombie dari Sony Pictures ini sepatutnya dijadualkan kedatangannya pada 3 September.

Filem ini dianggap sebagai reboot lengkap, Resident Evil: Welcome to Racoon City tidak akan ada Milla Jovovich yang melakonkan watak Alice seperti enam filem sebelum ini. pelepasan Resident Evil yang baru bertujuan untuk mengekalkan kesinambungan cerita dari permainan video. Filem ini diatur untuk menghidupkan kembali tahun 1998 dan membawa penonton ke Racoon City, di mana wabak zombie pertama berlaku. Peminat francais pasti akan mengenali watak-watak seperti Chris Redfield, Jill Valentine, Albert Wesker, Leon S. Kennedy , Claire Redfield, dan Ada Wong.

Di samping itu, keputusan untuk menunda filem ini dari Sony pastinya akan mengecewakan banyak pihak, kerana laman Collider menyatakan Welcome to Racoon City tidak akan ditayangkan semasa “Spooky Season.” Menurut THR pula, Screen Gems telah mengumumkan rombakan tersebut pada hari Rabu. Sebab penundaan ini dikatakan kerana proses membuka semula pawagam di seluruh negara selepas penyekatan pandemik yang makin mula reda. Ia juga mungkin kerana penonton mungkin lebih berminat untuk menonton filem ini pada hari Thanksgiving berbanding menonton pada awal musim luruh.
Filem yang diilhamkan dari filem-filem John Carpenter, diharapkan dapat membawa nostalgia akhir 90-an untuk peminat awal siri Resident Evil. Sedikit mengecewakan untuk menunggu lagi tiga bulan, tetapi ini akan memastikan box office yang lebih besar untuk Sony, serta pengalaman menonton yang selamat buat peminat.
Keputusan Resident Evil: Welcome to Racoon City ditunda oleh Sony adalah langkah yang bijak. Ianya menjadi peluang yang cukup baik untuk peminat permainan video dan pecinta genre zombie, kerana dapat meluangkan masa untuk kembali ke titik permulaan yang menakutkan di Racoon City.
Jangan lupa untuk ikuti kami di TikTok!
  @gamersantaimy
Tags: REResident Evil: Welcome to Raccoon CitySony


ROG dedahkan barisan terbaru ROG Phone 6 berserta harga! Bermula dari RM 3599!

ASUS Republic of Gamers (ROG) menganjurkan acara pelancaran maya ROG Phone 6: For They Who Dare untuk mendedahkan siri telefon gaming ROG Phone 6 (RP6) baharu, bersama-sama dengan model baharu dalam siri ROG Cetra headset gaming True Wireless dan siri gaming headset ROG Delta serta koleksi aksesori RP6. Acara itu diakhiri dengan pengumuman harga tempatan dan ketersediaan, serta butiran promosi di Malaysia.

Siri ROG Phone 6 baharu termasuk ROG Phone 6 dan ROG Phone 6 Pro, Telefon ROG paling berkuasa yang pernah dibuat. Ia dikuasakan oleh Platform Mobile Snapdragon® 8+ Gen 1 terbaharu dengan kelajuan jam CPU sehingga 3.2 GHz, sehingga 18 GB RAM LPDDR5 dan storan sehingga 512 GB. Sistem penyejukan GameCool 6 yang telah dinaik taraf mempunyai teknologi penyejukan CPU 360° baharu untuk melancarkan prestasi maksimum yang berterusan. Kapasiti bateri 6000 mAh menyediakan hayat bateri yang dilanjutkan untuk sesi gaming yang panjang.

Visual hebat disampaikan oleh paparan Samsung AMOLED HDR10+ 6.78-inci yang menggunakan teknologi ROG eksklusif untuk mencapai kadar penyegaran 165 Hz yang menakjubkan, kadar pensampelan sentuh 720 Hz terkemuka industri dan kependaman sentuhan ultra-rendah 23 ms yang menewaskan dunia. Siri baharu ini disertakan dengan rangkaian penuh aksesori ROG Phone 6 yang eksklusif, termasuk AeroActive Cooler 6 dan Pelindung Skrin Kaca ROG Phone 6 baharu.

Untuk pengalaman gaming RP6 yang sepenuhnya, beberapa headset gaming turut dipamerkan, termasuk model berwayar / wayarles dwi mod ROG Cetra True Wireless Pro baharu yang menampilkan ESS Quad DAC dan Mikrofon Pembatal Bunyi AI, dan ROG Cetra True Wayarles untuk audio gaming latency rendah. Untuk audio headset yang terperinci dan benar-benar nyata, ROG Delta S Wireless — headset gaming wayarles dua mod ROG yang pertama — dan set headset gaming ROG Delta S Core 270 gram ringan yang dipamerkan.
Siri ROG Phone 6 dikuasakan oleh Platform Mobile Snapdragon 8+ Gen 1 baharu, yang memberikan peningkatan kuasa dan prestasi merentas semua pengalaman pada peranti. Snapdragon 8+ Gen 1 menawarkan gaming yang dipertingkatkan — dikeluarkan dengan set lengkap ciri Snapdragon Elite Gaming® serta GPU Qualcomm® Adreno™ yang dipertingkat — memberikan peningkatan prestasi lebih daripada 50% jika dibandingkan dengan Snapdragon 888 yang menjanakan ROG Phone 5. Peranti ini disokong oleh sehingga 18 GB RAM LPDDR5 dan storan sehingga 512 GB, untuk pengalaman gaming yang boleh dipercayai dan stabil.

Sistem penyejukan GameCool 6 yang dipertingkatkan termasuk teknologi penyejukan CPU 360°, ruang wap 30% lebih besar dan kepingan grafit 85% lebih besar, bersama-sama dengan reka bentuk CPU berpusat untuk meningkatkan pelesapan haba daripada teras. Digabungkan dengan pengurus prestasi baharu dalam Armoury Crate, siri ROG Phone 6 membolehkan pemain menetapkan prestasi untuk game yang berbeza, memberikan mereka kelebihan daya saing dalam mana-mana senario gaming.
Untuk visual gaming ultra-lancar dan ultra-responsif, siri RP6 dilengkapi dengan paparan AMOLED HDR10+ 165 Hz 6.78 inci dengan kadar pensampelan sentuhan 720 Hz terkemuka industri dan sentuhan ultra-rendah 23 ms. Paparan yang menakjubkan ini boleh ditetapkan kepada 60 Hz, 90 Hz, 120 Hz, 144 Hz atau 165 Hz untuk pengalaman gaming yang tiada tandingan. Visual yang hebat dengan kerjasama syarikat pemprosesan visual terkemuka Pixelworks® untuk ketepatan warna yang hebat.

Untuk kawalan yang lebih maju, AirTrigger 6 telah dinaik taraf dengan ketara. Penderia ultrasonik menyokong sepenuhnya pelbagai gerak isyarat, termasuk ciri baharu seperti Dual Action, Press and Lift, dan Gyroscope Aiming.
Sistem audio GameFX pada ROG Phone 6 menampilkan pembesar suara dwi tujuh magnet simetri yang memancar ke hadapan untuk kesan bunyi stereo yang benar-benar seimbang, dan terdapat juga headphone jack 3.5 mm. Bunyi  telah dioptimumkan dengan kerjasama perintis audio digital Sweden Dirac, menjadikan ROG Phone 6 telefon gaming dengan kualiti audio yang benar-benar mengagumkan. ROG Phone 6 menampilkan penyelesaian audio spatial Dirac Virtuo™, yang menggunakan algoritma yang dipatenkan untuk membolehkan bunyi stereo yang mengasyikkan daripada pembesar suara terbina dalam telefon pintar sambil meningkatkan kualiti bunyi keseluruhan pembesar suara. Teknologi Snapdragon Sound™ pada RP6 memastikan pemprosesan kependaman sangat rendah untuk permainan bebas lag dan penstriman muzik tanpa kehilangan, jadi pemain boleh mendengar setiap butiran muzik mereka.
Bateri 6000 mAh menampilkan ciri penjagaan bateri termaju untuk prestasi bateri yang lebih baik dan jangka hayat yang dilanjutkan, dan terdapat juga penyesuai HyperCharge 65 watt untuk pengecasan pantas.

Siri ROG Phone 6 kini dilengkapi dengan sistem tiga kamera yang menampilkan kamera sudut lebar utama Sony® IMX766 50 MP dengan kualiti imej yang dipertingkatkan dan pemprosesan HDR, kamera ultralebar 13 MP kedua dan kamera makro. Ciri perisian yang dipertingkatkan termasuk Mod Video HDR10+, dan terdapat juga kamera hadapan 12 MP untuk swafoto dan video livestream berkualiti tinggi.
ROG Phone 6 tersedia dalam Phantom Black dan Storm White, dan dilengkapi dengan pencahayaan Aura RGB di bahagian belakang, sehingga 16 GB RAM LPDDR5 dan sehingga 512 GB storan. ROG Phone 6 Pro tersedia secara eksklusif dalam Storm White, dan menampilkan paparan mini ROG Vision berwarna di bahagian belakang, 18 GB memori RAM LPDDR5 dan storan 512 GB.

Headphone ROG
Pelbagai headphone wayarles dan berwayar sedia ada dan baharu turut dipamerkan. Headphone gaming ROG Cetra True Wireless Pro dan ROG Cetra True Wireless menyampaikan sambungan audio dan latendy rendah yang luar biasa.
Cetra True Wireless Pro baharu ialah model dwi-mod berwayar / wayarles yang menampilkan ESS Quad DAC dan Mikrofon Pembatal Bunyi AI, memberikan audio dan komunikasi dalam game yang luar biasa dengan kebebasan untuk menukar antara USB-C® wayarles dan berwayar dengan mudah.

Dalam mod Bluetooth, ia menggunakan teknologi Snapdragon Sound terkini, menyampaikan sambungan latency rendah dan penstriman muzik premium. Mod gaming ultra-rendah kependaman menyediakan audio 45 ms untuk bunyi dalam game yang sync dengan sempurna pada ROG Phone 6. Tambahan pula, Cetra True Wireless Pro menampilkan berbilang mod Pembatalan Bunyi Aktif (ANC) untuk mengurangkan hingar latar frekuensi yang lebih luas dan meningkatkan angin- pengurangan hingar untuk rendaman audio yang tiada tandingan.
Untuk mod berwayar, jurutera ROG juga membangunkan pengoptimum audio dalam talian yang inovatif dengan ESS 9280 Quad DAC terbina dalam untuk audio yang luar biasa dengan bunyi spatial yang kaya dan terperinci. Selain itu, AI Noise-Canceling Microphone mengurangkan lebih 500 juta jenis hingar latar seperti sembang, bunyi papan kekunci dan klik tetikus sehingga 95% untuk komunikasi suara yang jelas.
Siri ROG Cetra  termasuk ROG Cetra True Wireless, yang merupakan model tanpa wayar, menampilkan mod gaming untuk audio wayarles latency rendah yang menawarkan sync yang lebih baik dengan visual pada skrin.

ROG Delta S Wireless yang serba baharu ialah headset gaming wayarles dua mod ROG yang pertama. Ia boleh digunakan sama ada dalam mod 2.4 GHz atau Bluetooth® untuk fleksibiliti maksimum semasa menyambungkan peranti. Mikrofon Pembentuk Pancaran AI yang tersembunyi dengan Pembatalan Bunyi AI memastikan pengambilan suara yang sempurna dan mengurangkan bunyi latar belakang sehingga 95% untuk komunikasi dalam game yang jelas, memberikan keselesaan dan gaya tanpa menjejaskan kualiti komunikasi dalam game.
Rangkaian ROG Delta juga termasuk ROG Delta S Core baharu, headset ringan 270 gram yang direka untuk keselesaan yang baik.

Aksesori yang pelbagai
Ekosistem aksesori modular membolehkan pemain untuk mengoptimumkan pengalaman gaming mereka pada siri RP6. Aksesori termasuk AeroActive Cooler 6, Gamepad ROG Kunai 3 untuk ROG Phone 6, Pelindung Skrin Kaca RP6, sarung dan banyak lagi. Clip-on AeroActive Cooler 6 mempunyai penyejuk termoelektrik berkuasa AI, dan kipas yang menyampaikan peningkatan aliran udara penyejukan terus ke tempat liputan pada penutup belakang RP6. Hasilnya ialah ia boleh menurunkan suhu permukaan sehingga satu 25°C yang menakjubkan. AeroActive Cooler 6 juga menambah empat butang fizikal tambahan untuk membolehkan pengalaman kawalan seperti konsol yang hebat.

Harga dan ketersediaan
ROG Phone 6 akan tersedia di Malaysia dalam dua varian, dalam kedua-dua pilihan warna Storm White dan Phantom Black. ROG Phone 6 (12GB+256GB) berharga RM3,599, manakala varian 16GB + 512GB boleh didapati pada harga RM4,399. Kedua-dua varian itu boleh didapati di Malaysia bermula Ogos 2022. Manakala ROG Phone 6 Pro dengan 18GB RAM dan storan 512GB akan dijual pada harga RM4,999. Ketersediaan ditetapkan pada September 2022 untuk ROG Phone 6 Pro.
Pra-pesan untuk ROG Phone 6 akan bermula pada 6 Julai 2022 di Shopee dan saluran luar talian, dengan hadiah percuma awal bernilai RM548, yang terdiri daripada lanjutan jaminan 1 tahun (bernilai RM199) dan AeroActive Cooler 6 (bernilai RM349). Selain itu, pra-pesan ROG Phone 6 di Shopee juga akan mendapat potongan 10% untuk ROG Slash Hip Bag dan ROG Slash Crossbody Bag, yang masing-masing berharga RM499 dan RM399.
Jangan lupa untuk ikuti kami di TikTok!
  @gamersantaimy
Tags: ROG Phone 6ROG Phone 6 Pro


*Rumor* Nampaknya antara Grand Theft Auto 6 atau Bully 2 akan dilancarkan di E3 2019!

Nampaknya berita mengenai pelancaran Grand Theft Auto VI (GTA 6) belum habis kerana khabar angin masih lagi meluas di laman Reddit. Pengguna Reddit yang menyebarkan pekara tersebut mendakwa dirinya adalah pekerja Take-Two Interactive, syarikat induk studio permainan 2K dan Rockstar Games. Mereka mendakwa mereka bertanggungjawab untuk membuat ‘halaman pendaratan’ untuk permainan yang tidak dikenali.

Dia berkata bahawa Rockstar Games, pemaju di sebalik Red Dead Redemption dan siri Grand Theft Auto, dikhabarkan akan mendedahkan permainan baru di E3 pada bulan Jun 2019 ini.

Ini telah membawa kepada spekulasi antara pengguna Reddit dan komuniti Rockstar Games yang sedang bersedia bagi mengumumkan permainan baru di konvensyen permainan E3 di Los Angeles Jun ini. Walau bagaimanapun, janganlah percaya 100% tentang ini kerana pengguna Reddit yang mengongsikan ini adalah tidak dikenali dan tiada nama.
Jadi kat sini susah nak dipastikan bahawa antara tiga permainan ini Red Dead Redemption 3, GTA 6 atau Bully 2 yang akan dilancarkan di acara konvensyen E3 tersebut nanti. Jika la khabar angin itu benar, ternyata yang paling peminat tunggukan adalah GTA 6 atau Bully 2 untuk dilancarkan memandang GTA 5 telah dilancarkan 6 tahun lalu dan Bully telah berzaman!

Kat sini kami nak kongsikan sedikit tentang kebocoran khabar angin GTA 6 yang telah disebarkan;

Khabar angin terkejut muncul mendakwa GTA 6 akan hadir dan dilancarkan pada tahun 2020.
Turut menyatakan GTA 6 akan keluar bersama PlayStation 5 yang juga kemungkinan akan hadir tahun 2020.
Seorang yang tidak dikenali di Pastebin mendakwa Sony telah membayar “wang besar” untuk mendapatkan pelancaran eksklusif GTA 6.
Ada juga laporan yang diterima bahawa PS4 dan Xbox tidak dapat menampung memori GTA 6.
Rumor bahawa Rockstar  telah menyediakan satu peta yang besar untuk GTA 6
Laporan itu mendakwa bahawa GTA 6 akan berlangsung di Liberty City, Vice City dan juga Los Santos.

Apapun lebih baik jika kita tunggu sahaja laporan yang sebenar dari pihak Rockstar Games di laman sosial mereka sendiri atau di acara E3 nanti.
Sumber: Dexerto
Jangan lupa untuk ikuti kami di TikTok!
  @gamersantaimy
Tags: bully 2grand theft autogta 6red dead redemption 3rockstar games


Review Horizon Forbidden West – Perang manusia vs mesin berterusan

Sony mula-mula mengumumkan Horizon Forbidden West pada 11 Jun 2020 dan selepas hampir dua tahun dalam produksi, game itu akhirnya akan tiba pada 18 Februari. Sebagai sekuel Horizon Zero Dawn yang telah lama ditunggu-tunggu, Forbidden West sekali lagi mengikuti protagonis Aloy ketika dia menerokai runtuhan pasca-apokaliptik San Francisco untuk membongkarkan lebih banyak rahsia  tentang mesin maut yang menghuni Bumi. Ini adalah review saya untuk Horizon Forbidden West.

Jalan Cerita

Dahulu dipinggirkan oleh puaknya sendiri, Aloy menyatukan puak-puak lain untuk bersama-sama berjuang menghadapi satu ancaman besar dalam Zero Dawn. Ancaman ini sebenarnya adalah program AI purba yang mula mengawal mesin baik lalu menjadikannya “jahat”. Pengakhiran Zero Dawn memberi banyak jawapan tentang misteri dunia, asal usul mesin haiwan tersebut dan identiti sebenar Aloy, tetapi juga meninggalkan kami dengan soalan baru.

Kisah Horizon Forbidden West pula berlangsung enam bulan selepas game pertama. Aloy, yang kini sudah tahu apa yang berlaku kepada dunia, berhadapan dengan ancaman baharu. Bumi kini dilanda oleh ‘penyakit racun merah misteri’ yang membahayakan semua kehidupan, dan tiada siapa tahu bagaimana untuk menghentikannya. Lantas, Aloy membuat keputusan untuk mengembara ke ‘Forbidden West’, sebuah lokasi berbahaya yang penuh dengan ancaman baharu, baik manusia mahupun mesin, untuk cuba mencari penyelesaiannya.

Walaupun Aloy adalah watak utama dalam game ini, saya juga harus puji watak sokongan yang bantu menjayakan jalan cerita. Setiap puak di rantau Tenakth memiliki identiti unik sendiri, dengan misi sampingan yang membolehkan kita mengalami pelbagai budaya dan adat resam mereka. Bukan puak-puak sahaja, beberapa watak lama juga kembali untuk membantu atau menghalang Aloy dalam pengembaraannya. Ini termasuk HEPHAESTUS yang merupakan antagonis utama dalam expansion Frozen Wild.

Dengan itu, saya 100% mengesyorkan korang semua untuk bermain game pertama bersama dengan expansion Frozen Wilds. Sudah tentu, korang boleh membaca halaman ‘bestiary secara in-game’ atau menonton video YouTube bagi ringkasan plot cerita, tetapi bermain dengan tangan sendiri masih adalah cara terbaik untuk mengalami kehidupan Aloy sebelum menghadapi Forbidden West.
Aspek Penerokaan

Untuk meneroka lokasi baru ini, Aloy diberi beberapa item baru. Pertama sekali ialah ‘Pullcaster’, sejenis ‘graplling hook’ yang banyak membantu semasa mendaki kawasan tinggi dan juga boleh digunakan untuk melarikan diri dengan cepat. Dengan itu, wujudnya ‘Grapple Point’ yang boleh ditemui di seluruh dunia, supaya Aloy dapat memanjat dan bergerak dengan lebih mudah di sekitar persekitaran.
Kedua adalah peluncur futuristik bernama Shieldwing yang membolehkan kita terbang dan mendarat dengan selamat dari tempat tinggi atau membuat serangan hendap ke atas musuh dari udara. Ia bukan sahaja cara yang bagus untuk bergerak dengan pantas tetapi juga memberi gambaran yang luas semasa kita melihat dunia Forbidden West yang cantik! Akhir sekali adalah Diving Mask, yang seperti namanya, digunakan supaya Aloy dapat meneroka dan melalui kawasan bawah air. Secara tidak langsung, ini pun membuka lebih kawasan untuk diterokai kerana ciri ini tidak ada dalam game pertama.

‘Free-climb’ juga merupakan penambahan baru, dan jika digabungkan dengan aspek ‘grapple, gliding, dan berenang’, membolehkan Aloy menjadi lebih strategik semasa meneroka dan dalam pertempuran. Game ini juga memberi upgrade kepada ciri ‘Focus’ (ala-ala macam scanning) yang kini menunjukkan tempat kita boleh ‘free-climb’ dan mengesan lebih banyak mesin untuk kita guna demi tujuan pengangkutan atau pertempuran.
Dunia Forbidden West sangat besar dan terdapat banyak perkara untuk kita temui seperti runtuhan purba, kampung, kem musuh dan banyak lagi tempat menarik. Seperti dalam game pertama, kita perlu memanjat dan mengawal sebuah mesin zirafah bernama Tallneck untuk mendapatkan pandangan yang lebih baik tentang kawasan sekitar dan membuka peta.

Semuanya di atas berlaku dalam kitaran siang dan malam yang bagi pendapat saya, memberi gambaran yang sangat berbeza walaupun di kawasan yang sama. Sebagai contoh, beberapa bunga hanya akan ‘berlampu’ pada waktu malam. Pada hari siang, ia hanya kelihatan seperti bunga biasa. Satu lagi contoh adalah kita akan melihat kesan silau apabila matahari terbit. Efek yang ditunjukkan memang cantik dan merupakan antara pencapaian paling hebat dari aspek grafik pernah saya lihat.

Selain dua contoh tadi, game ini tetap mempesonakan tidak kira di mana saya pergi pergi ke kawasan baharu. Jarang lah kalau saya tidak berhenti dan mengagumi pemandangan. Forbidden West pun ada fitur Photo Mode, jadi jangan lupa untuk memanfaatkannya.
Sistem Pertempuran & Senjata

Apa yang membezakan Horizon daripada majoriti game open-world lain adalah fokusnya pada pertempuran jarak jauh. Walaupun Aloy boleh bertarung secara jarak dekat, kebanyakan musuh, terutamanya mesin, memerlukan taktik yang rumit dan ketepatan yang tepat untuk ditewaskan. Mengekalkan struktur gameplay yang sama seperti Zero Dawn, Aloy masih mempunyai lembing dan busur serta pelbagai jenis anak panah untuk menentang musuh baharunya, tetapi harus menggunakan segala jenis alat dan perangkap untuk menumpaskan musuh.

Kita dapat menggunakan ‘meja kerja’ untuk upgrade senjata dan pakaian supaya dapat unlock ‘perk’ baru, slot bagi mod dan skil penting. Bahagian ‘Skill Tree’ pun menerima upgrade dan kini mengandungi lebih banyak skil menarik. Biar saya jelaskan dengan lebih lanjut.
Skill Tree dibahagikan kepada;
Warrior Berfokus pada serangan jarak dekatTrapperBerfokus pada perangkapSurvivorMengoptimumkan pengumpulan herba dan skil berkaitan nyawaInfiltratorBerfokus pada ‘stealth’HunterBerfokus kemahiran jarak jauhMachine MasterMenguatkan skil ‘override’ dan stun ke atas musuh
Korang pun tidak terikat pada mana-mana Skill Tree tertentu dan boleh mengagihkan mata untuk mencipta build mengikut playstyle sendiri.

Tertanam dalam setiap Skill Tree adalah sejenis skil istimewa yang dikenali sebagai Valor Surge. Antara kuasanya adalah meningkatkan kuasa serangan, mencipta perisai untuk menahan serangan musuh, menjadi halimunan, dan lain-lain. Setiap Valor Surge mempunyai kegunaan sendiri dan boleh mengubah arus pertempuran jika digunakan pada situasi yang betul. Cuma, kita harus menggunakannya dengan berhati-hati kerana ia mengambil sedikit masa untuk mengisi semula Valor.  Satu lagi perkara penting saya perlu beritahu adalah Aloy hanya boleh memakai satu Valor Surge sahaja pada satu masa. Jadi pilih lah skil Valor Surge korang dengan bijak.

Selain damage biasa, beberapa jenis senjata dan peluru boleh mengenakan kesan status berasaskan elemen pada musuh. Selain daripada kesan status yang diperkenalkan di Zero Dawn – Fire, Shock, Freeze, dll) – Forbidden West menambah beberapa lagi status baru untuk kita cuba.
AcidMembolehkan kita menangani lebih banyak damage pada perisai dan mengurangkan nyawa musuh secara beransur-ansur semasa tempoh kesan berlangsungPlasmaApabila tempoh tamat, kesan status akan menyebabkan peletupan dan memberikan damage AOE di sekeliling sasaran.StickySasaran tidak dapat bergerak dan menghalang mesin daripada melaksanakan serangan tertentuPurgewaterMenjadikan sasaran lebih mudah terdedah kepada Frost dan Shock, tetapi menghilangkan kesan status elemental lain.
Bagi aspek musuh, saya belajar bahawa AI mereka semakin pandai dan sekarang akan menembak peluru ke arah lokasi yang kita lari, bukannya lokasi semasa. Pada masa yang sama, musuh manusia juga mempunyai perisai yang menghalang “one-hit KO” jarak jauh dan akan mempelajari corak serangan jarak dekat kita lalu bertindak dengan sewajarnya. Bagi mereka yang pandang rendah pada musuh manusia dalam game pertama, sekuel ini pasti akan menguji kecerdasan korang.

Aspek paling penting dalam pertempuran adalah korang  perlu mahir menggunakan SETIAP senjata. Menggunakan satu jenis senjata tidak cukup kerana selalunya kita perlu sentiasa mencampur-adukkan senjata dan perangkap untuk menembus pertahanan musuh. Satu strategi yang efektif  adalah untuk sentiasa mengenakan kesas status kepada musuh. Ini amat penting apabila melawan mesin dengan bahagian berperisai. Sebagai contoh; jika anda boleh mengenakan kesan status Acid, musuh akan terus menerima damage dan menjadi lebih lemah sehingga jumlah damage yang kita lakukan boleh cecah 4 – 5x lebih banyak.
Bagi senjata baru, berikut adalah senarai pendek;
Warrior BowBusur ini bagus untuk pertempuran jarak dekat. Dengan mempelajari skil ‘Resonator Blast’ melalui Melee Skill Tree, busur ini menggandakan lagi kekuatan gaya pertempuran jarak dekat. Senjata ini mempunyai ‘draw speed’ paling pantas tetapi mempunyai jarak terpendek.Spike ThrowerSenjata kegemaran saya, terutamanya jika digandingkan serangan letupan. Boleh melakukan jumlah damage yang banyak, tidak kira jarak dekat atau separuh-jauh. Lebih lama kita menarik trigger, lebih banyak damage-nya.Shredder GauntletMelontar projektil ke arah musuh lalu kembali kepada kita. Jika dilontar sekali lagi, ia akan melakukan lebih banyak damage. Jumlah damage boleh ‘stack’ sehingga 3 kali ganda.
Mesin Dinosaur & varian APEX

Tidak seperti manusia, mesin adalah musuh paling bahaya dalam game sehingga jenis yang paling lemah pun masih boleh menimbulkan ancaman jika kita tidak cukup berhati-hati. Mereka mempunyai pertahanan yang kuat berkat perisai mekanika, jadi senjata terbaik digunakan adalah busur anak panah, perangkap dan bom. Tidak mustahil untuk melawan mesin secara jarak dekat, tetapi susah lah nak menang.
Kebanyakan mesin baru ialah dinosaur seperti Plowhorn (Triceratops), Slaughterspine (Spinosaurus), Rollerback (Ankylosaurus). Tremortusk (Mammoth) pun cool sebenarnya, tetapi tidak dimodelkan berdasarkan dinosaur.

Daripada mempunyai mesin ‘Daemonic’ seperti yang dilihat dalam Frozen Wilds, Forbidden West mempunyai versi APEX bagi setiap mesin yang dibuat daripada ‘Cauldron’. Versi APEX ini mempunyai plat perisai hitam dan mempunyai ‘stat’ yang lebih tinggi serta kadar ‘spawn’ lebih rawak. Malangnya, mesin ini tidak boleh di-“override” (dikawal) dan hanya akan ditemui pada mid-late game sahaja.
Berbanding game pertama, ciri “override” pun berfungsi dengan lebih baik. Apabila membunuh mesin, ia kini menawarkan EXP, dan kita pun boleh melengkapkan beberapa skil yang dapat meningkatkan HP, tempoh ‘override’ atau damage pada mesin yang sedang ditunggang. Cuma, kita perlu menyelesaikan sejumlah ‘Cauldron’, serta membuat bahagian untuk modul ganti yang ‘tercemar’. Walaupun dengar seperti leceh, fitur ‘override’ sebenarnya sangat penting dan amat efektif kerana menjimatkan pelbagai sumber semasa dalam perjalanan.

Apa yang paling seronok semasa bertarung dengan mesin adalah setiap satu pasti berbeza antara satu sama lain, terutamanya cara ia bertarung, elemen dan senjata apa kita harus pakai, dan juga titik kelemahan setiap satu. Bertarung dengan mesin adalah antara sorotan utama dalam game ini, jadi saya tidak ada apa-apa aduan di bahagian ini.
Aktiviti Tambahan

Jika penat berlawan dinosaur mekanikal, mungkin kita ingin tempat untuk berehat. Jangan risau kerana game ini juga menawarkan pelbagai aktiviti tambahan. Berikut adalah senarai ringkas;
Machine StrikeAla-ala seperti permainan papan strategi di mana anda mengawal mesin untuk mengalahkan musuh. Agak menyeronokkan sehingga saya bertemu AI ‘expert’.Arena ChallengeSerupa dengan Arena Gladiator dari Zero Dawn, di sini anda boleh melawan mesin untuk mendapatkan ganjaran. Setiap pertempuran ke-4 akan mempunyai papan pendahulu global yang dibahagikan pada tahap kesukaran.Melee PitMempunyai cabaran yang mengajar kita bagaimana untuk melancarkan kombo untuk satu atau lebih musuh manusia. Ia juga mempamerkan penambahbaikan sistem pertempuran jarak dekat Forbidden West.Hunting GroundSama seperti Zero Dawn, setiap pemburuan mempunyai syarat tersendir termasuk pembunuhan senyap ke atas semua musuh atau membunuh 3 atau lebih musuh dari udara.
Pilihan Accessibility
Memandangkan ini adalah game open-world, mungkin ada yang jenis mudah sesat. Oleh itu, Forbidden West memudahkan hidup kita dengan pilihan fitur ‘pathfinder’ yang menunjukkan arah ke objektif semasa. Jika ada yang belum membiasakan diri dengan sistem kawalan, korang boleh mengaktifkan fitur yang menunjukkan fungsi setiap butang semasa bermain
Di samping itu, terdapat banyak lagi pilihan seperti memperlahankan masa apabila membuka roda senjata, menyembuh secara automatik, peringatan semasa menggunakan peralatan, khususnya Shieldwing supaya tidak mati terjatuh, kawalan bagi QTE, dan juga pilihan auto semasa menunggang mesin jika anda jenis pemalas nak memandu. Apa yang lebih menarik adalah pilihan ‘co-pilot’ yang memerlukan profil PSN kedua dan satu lagi controller DualSense.
Pendapat

Selepas menghabiskan masa lebih 70 jam (mungkin 50+ jam jika fokus pada jalan cerita sahaja), saya akhirnya habis bermain Horizon Forbidden West. Teruskan meneroka atau melihat pemandangan setelah selesai. Satu-satunya ‘grinding’ yang perlu kita buat ialah mengumpul bahan untuk upgrade senjata/pakaian. Ada juga ketika saya jumpa beberapa bug di versi akses awal seperti item tidak dapat dikutip, cahaya matahari pada badan Aloy walaupun dalam gua gelap, dan lain-lain tetapi kebanyakan masalah teknikal ini pasti akan dibetulkan dalam versi rasmi.
Jika korang suka game open-world dengan jalan cerita yang bagus, maka Horizon Forbidden West memang sesuai untuk anda. Tetapi sejujurnya, jika korang hanya bermain untuk jalan cerita, banyak yang rugi sebenarnya. Forbidden West ialah sebuah game untuk anda teroka. Ia mempunyai dunia indah dan mengasyikkan yang penuh dengan pengembaraan dan misteri. Bukan itu sahaja, keseluruhan kisah utama sebenarnya diceritakan melalui misi sampingan dan tugasan di mana kita perlu pergi ke lokasi baru untuk melawan lebih banyak mesin, dan mendapatkan senjata baharu/pakaian unik. Malah, sistem pertempuran pun penuh dengan mekanik untuk cuba.

Pengalaman ini bertambah lebih mengasyikkan apabila bermain di PS5 dengan fitur ‘haptic feedback dan adaptive trigger’. Jika ditambah lagi dengan 3D audio, pengalaman 100% akan menjadi lebih menakjubkan. Apa yang saya ingin kata ialah Forbidden West sangat hebat kerana berjaya membawa begitu banyak elemen ke dalam satu game , tetapi dengan cara yang mudah untuk faham dan diikuti.
Secara keseluruhan, Horizon Forbidden West lebih seronok untuk teroka, mempunyai grafik yang cantik, aksi pertarungan yang unik, dan banyak lagi. Pada asasnya, ini adalah game eksklusif PlayStation yang semua pemilik PS4 & PS5 harus cuba.

Maka, tamatlah review saya untuk Horizon Forbidden West yang bakal keluar pada 18 Februari 2022 di PS4 dan PS5. Bagi mereka yang berminat, korang boleh beli di pengedar sah PlayStation Malaysia atau secara online di PS Store.
 Pra-daftar di sini

Horizon Forbidden WestPublisher: Sony Interactive EntertainmentDeveloper: Guerrilla GamesRelease Date: 2022-02-18PlayStation 4, PlayStation 5
Kisah Horizon Forbidden West berlangsung enam bulan selepas game pertama. Aloy, yang kini sudah tahu apa yang berlaku kepada dunia, berhadapan dengan ancaman baharu. Bumi kini dilanda oleh 'penyakit racun merah misteri' yang membahayakan semua kehidupan, dan tiada siapa tahu bagaimana untuk menghentikannya. Lantas, Aloy membuat keputusan untuk mengembara ke 'Forbidden West', sebuah lokasi berbahaya yang penuh dengan ancaman baharu, baik manusia mahupun mesin, untuk cuba mencari penyelesaiannya.

Jangan lupa untuk ikuti kami di TikTok!
  @gamersantaimy
The Review

                    Horizon Forbidden West

9.5
Score

PROS
 Naratif yang ‘engaging’ dan pelaksanaan world-building yang hebat Dunia yang luas untuk meneroka dan mengembara Grafik cantik yang memanfaatkan teknologi PS5

CONS
 Agak ‘grindy’ semasa mencari bahan bagi membuat senjata/peralatan Perlu main game pertama untuk faham jalan cerita penuh

Review Breakdown

Secara keseluruhan, Horizon Forbidden West lebih seronok untuk teroka, mempunyai grafik yang cantik, aksi pertarungan yang unik, dan banyak lagi. Pada asasnya, ini adalah game eksklusif PlayStation yang semua pemilik PS4 & PS5 harus cuba.
0

Tags: Horizon Forbidden Westplaystationps5review


Zombie & Flora mula berperang di Nintendo Switch! Dapatkan Plants vs. Zombies: Battle for Neighborville sekarang!

Baru serata orang kata, akhirnya siri permainan yang sangat popular dari zaman PC, PS4 dan XBOX sampailah ke telefon pintar dalam siri berlainan, kini hadir pula ke Nintendo Switch! Pemaju permainan PopCap Vancouver sebuah studio di bawah naungan Electronic Arts Inc. (EA) secara rasmi melancarkan Plants vs. Zombies: Battle for Neighborville Complete Edition untuk Nintendo Switch!

Sekali lagi kita akan menyaksikan perperangan di Neighborville di antara flora dan zombi dengan penembak zany kepada pemain! Plants vs. Zombies: Battle for Neighborville Complete Edition menampilkan semua watak dan kandungan dari edisi standard PlayStation, Xbox dan PC, serta 12 peta hadiah dan kandungan selepas pelancaran, secara langsung melalui permainan luar talian atau dalam talian.

Plants vs. Zombies: Battle for Neighborville Complete Edition adalah tajuk EA pertama yang memanfaatkan keupayaan ejin Frostbite di Nintendo Switch – mengoptimumkan pengalaman visual dan audio khusus untuk platform. Enjin Frostbite juga telah diperbaharui untuk menyokong ciri khas Nintendo Switch seperti kawalan gerakan dan input skrin sentuh, mewujudkan pengalaman yang sempurna sama ada dalam Mod TV, Mod Genggam dan Mod Tabletop.

Dalam Plants vs. Zombies: Battle For Neighborville Complete Edition, pemain memulakan misi eksentrik untuk mengalahkan bos epik, mengumpulkan medal yang mengagumkan dan membuka pakaian yang luar biasa. Selain itu, pemain dapat mengakses semua 23 watak yang dapat disesuaikan sepenuhnya, termasuk kelas Team Play untuk setiap puak, dan semua barang kosmetik yang dikeluarkan – kini tersedia sebagai kunci dalam permainan, tanpa kedai atau mata wang premium. Pemain boleh bermain di luar talian untuk Plants vs. Zombies: Battle For Neighborville Complete Edition, atau menghapuskan lawan, meletupkan bom gnome dan melantun pada warna merah jambu dengan tiga rakan atau dalam sesi multiplayer 8v8, menggunakan kawalan gerakan Nintendo Switch untuk bertujuan, dengan pelbagai tetapan untuk disesuaikan dengan gaya permainan mereka.

Anda boleh dapatkan Plants vs. Zombies: Battle For Neighborville Complete Edition yang kini tersedia di Nintendo Switch berharga $39.99 (anggaran RM166). Weh, baru best luangkan masa dengan keluarga korang perang dengan zombi dan flora ni? Anda boleh ikuti permainan ini di sini.
 Muat turun di sini

Plants vs. Zombies: Battle for NeighborvilleRelease Date: 2019-09-04Microsoft Windows, Nintendo Switch, PlayStation 4
Plants vs. Zombies: Battle for Neighborville adalah penembak orang ketiga yang dikembangkan oleh PopCap Games dan diterbitkan oleh Electronic Arts untuk Microsoft Windows, PlayStation 4, Xbox One dan Nintendo Switch. Ini adalah ansuran ketiga dalam siri Plants vs Zombies: Garden Warfare spin-off Plants vs. Zombies.

Jangan lupa untuk ikuti kami di TikTok!
  @gamersantaimy
Tags: eaElectronic Arts Inc. (EA)nintendo switchPlants vs. Zombies: Battle for Neighborville Complete EditionPopCap GamesPopCap Vancouver


Review Crisis Core: Final Fantasy 7 Reunion – Kembalinya Zack, BFF kepada Cloud!

Semua orang di dunia JRPG pasti kenal Cloud Strife – boleh diakui sebagai antara hero paling popular di dunia gaming. Tetapi adakah anda semua tahu Final Fantasy 7 mempunyai seorang lagi protagonis popular iaitu Zack Fair? Lelaki inilah yang membentukkan peristiwa FF7 dan kali pertama kita dapat mengawal Zack adalah dalam Crisis Core: FF7 yang merupakan game prekuel semasa era PSP pada tahun 2007. Terbukti sangat popular, Square Enix membuat keputusan untuk remaster game ini dalam bentuk Crisis Core: Final Fantasy 7 Reunion – tajuk review kita untuk hari ini.

Kami sudah mencuba game itu dan nampaknya Zack mempunyai peranan yang lebih menonjol, tetapi adakah Crisis Core: Final Fantasy 7 Reunion berjaya menghadirkan pengalaman gaming yang sama menarik pada era moden?

Tanpa melengahkan masa lagi, berikut adalah review saya untuk Crisis Core: Final Fantasy 7 Reunion.
Jalan Cerita

Secara ringkas, Crisis Core merupakan punca naratif kepada siri Final Fantasy VII. Kali ini, plotnya tertumpu pada Zack Fair yang cuba menjadi Soldier 1st Class supaya dapat bersama mentor dan rakannya Angeal Hewley.
Pasangan itu ditugaskan dengan misi yang meletakkan mereka jauh di dalam markas musuh Wutai. Mereka dihantar untuk mencari seorang  Soldier 1st Class yang hilang bernama Genesis Rhapsody dan secara kebetulan, askar itu berkawan baik dengan Angeal dan Sephiroth. Seperti mana-mana cerita drama, keadaan mula menjadi huru-hara dan Angeal didapati hilang.

Banyak watak popular akan bertemu Zack yang berhasrat untuk membawa Angeal kembali dan menghentikan Genesis. Antaranya adalah orang Turk, Sephiroth, Hojo, Cloud Strife, Yuffie dan Aerith – yang semuanya penting dan memainkan peranan penting masing-masing.
Disebabkan ini adalah prekuel, pemain baru juga akan tahu bahawa hubungan rumit antara Genesis, Angeal dan Sephiroth ialah poin utama yang menggerakkan naratif dalam Crisis Core: Final Fantasy VII Reunion. Apa sebenarnya yang berlaku? Saya tidak akan spoiler. Namun, dengan yakin saya boleh kata naratif adalah salah satu kelebihan Crisis Core.

Game ini dibahagikan kepada 10 bab, dengan total tempoh bermain sekitar 10-15 jam. Walaupun anda tidak perlu bermain FFVII atau Remake untuk memahami Crisis Core, saya sangat mengesyorkannya. Jalan cerita dalam game ini jelas direka berdasarkan game sebelum, jadi lebih baik untuk anda tahu apa yang berlaku di dalam FF7 demi  memahami seluruh plotnya. Jika tidak, peristiwa dan teaser tertentu dalam game tidak akan memberi kesan yang sepatunya jika anda tidak tahu apa yang berlaku dalam FF7.
Sistem pertempuran moden

Crisis Core: FF7 Reunion ialah RPG aksi third-person, tidak seperti Final Fantasy VII yang sistemnya berunsur turn-based. Ini bermakna pertarungan lebih “chaotic” tetapi mengekalkan unsur taktikal.
Dalam game, anda mempunyai pilihan “attack, “block” dan “dodge” standard serta shortcut untuk menggunakan magic atau abiliti lain. Bersama pergerakan dan pemandangan 360 darjah penuh, ini bermakna kita boleh mengelak daripada terkena serangan musuh berbanding menunggu musuh menyerang kita. Memandangkan pilihan di tangan pemain, anda akan berasa lebih terlibat dengan sistem pertempuran berbanding turn-based tradisional.

Apa yang unik tentang pertempuran Crisis Core: FF7 Reunion adalah sistem DMW (Digital Mind Wave), yang boleh disamakan dengan mesin slot. Slot ini akan bergerak semasa anda berada dalam pertempuran dan bergantung pada apa yang dipilih, ia akan menimbulkan pelbagai kesan. Sebagai contoh, kadangkala anda akan mendapat “unlimited MP” bua masa. Pada masa lain, anda boleh melakukan serangan kuat bernama Limit Break atau Summon.
Magic aka Materia dan abiliti dilakukan menggunakan butang shortcut tetapi kita hanya boleh menggunakan 4 sahaja pada satu masa. Ini meyakinkan pemain untuk bereksperimen kerana memasuki pertarungan tanpa Materia yang kuat atau tanpa setup yang berkesan boleh mengakibatkan dengan kekalahan.

Memandangkan Crisis Core: FF7 Reunion hanya membenarkan kita mengawal Zack sahaja, anda tidak mempunyai parti yang dinamik untuk guna. Pendek kata, pemain perlu mengimbangi Zack untuk menjadi “hebat di semua aspek”, sama ada magic, item atau abiliti untuk memaksimumkan kehebatannya di dalam pertarungan.
Ternyata, banyak perubahan dibuat untuk membuat pertempuran terasa lebih mirip dengan Final Fantasy 7: Remake lantas membuatkannya sesuai untuk era moden daripada segi gameplay. Cuma satu keluhan saya adalah bahagian pertarungan boleh menjadi agak membosankan/repetitif di hujung permainan kerana variasa musuh yang sedikit.
Visual & lakonan suara

Selain sistem pertempuran, satu lagi perubahan besar pada Crisis Core: Final Fantasy VII Reunion adalah visual. Di sini, Square Enix mengambil inisiatif untuk mengubah suai visual, menambah banyak kesan baharu dan menyerlahkan tekstur dalam game untuk menjadikannya judul lebih menarik kepada pemain moden.
Semua aset dalam Reunion dibina semula dan tak perlu saya kata yang visualnya memang mengagumkan dan menonjol. Model watak terutamanya kelihatan lebih sangat mirip dengan visual FF7 Remake, dan itu sebahagiannya kerana efek pencahayaan dan tekstur baharu yang ditambahkan pada game. Zack dan Cloud kini kelihatan “lebih cantik” dan terperinci sehingga peluh-peluh kecil pun kita nampak. Di situ, Square Enix tidak menghampakan.

Malangnya, ada beberapa perubahan yang kurang digemari dan ini melibatkan lakonan. Banyak pelakon suara dipilih semula dan walaupun ramai yang bagus, malangnya saya tidak boleh memuji pelakon suara Zack versi bahasa Inggeris. Bagi pendapat saya, suaranya sangat tidak dan sebenarnya merosakkan beberapa adegan ikonik di dalam game sebelum.
Bayangkanlah, kita perlu menghabiskan berpuluh-puluh jam dengan Zack yang suaranya seperti budak-budak hingusan. Jadi solusi saya adalah untuk memilih pilihan suara bahasa Jepun yang dilakonkan oleh legenda muzik GACKT.
Pendapat

Diberi peluang untuk mencuba salah satu pengalaman Final Fantasy paling digemari dengan grafik yang dikemas kini dan perubahan pada sistem pertempuran adalah satu pengalaman yang menggembirakan. Game ini 100% “sempurna” tetapi isinya di dalam, lebih baik daripada yang saya jangkakan.
Seperti saya kata tadi, gameplay Crisis Core: Final Fantasy VII Reunion sepatutnya ada banyak kekangan memandangkan ia dibuat untuk PSP tetapi versi moden tidak rasa dilimitasikan sama sekali; sebaliknya menyampaikan pengalaman gaming menyeronokkan.

Selain daripada lakonan suara Zack yang menjengkelkan, Square Enix membuat pilihan yang tepat untuk menyediakan game ini kepada lebih ramai pemain. Sama ada anda baru ingin mencubanya buat pada kali pertama atau pernah memainkan versi original, ini masa yang hebat untuk menjelajah sejarah penuh Final Fantasy 7 bersama prekuel ini.

Buat sesiapa yang berminat, Crisis Core: Final Fantasy VII Reunion kini tersedia di PlayStation 4, PlayStation 5, Xbox One, Xbox Series, Nintendo Switch dan PC. Untuk segala liputan kami tentang game ini termasuk temu ramah bersama Tetsuya Nomura, sila tekan pautan ini.
Jangan lupa untuk ikuti kami di TikTok!
  @gamersantaimy
The Review

                    Crisis Core: Final Fantasy VII Reunion

8
Score

Mendapat peluang untuk memainkan salah satu pengalaman Final Fantasy paling digemari dengan grafik yang dikemas kini, perubahan pada sistem pertempuran adalah satu pengalaman yang menggembirakan. Tidak 100% sempurna tetapi majoriti isi di dalam, lebih baik daripada yang saya jangkakan.

PROS
 Sistem pertempuran yang seronok dan mudah untuk faham Meluaskan plot penting untuk Final Fantasy 7 Peningkatan grafik yang hebat

CONS
 Lakonan suara yang kurang mantap untuk watak utama Gameplay akan mula nampak repetitif di hujung game

Review Breakdown

Rating
0

Tags: Crisis Core: Final Fantasy 7 Reunionfinal fantasy 7review


Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Masa depan francais Yakuza, kini secara rasmi dinamakan semula “Like a Dragon“, pastinya penuh dengan kandungan menarik mengikut pelan penciptanya, Ryu Ga Gotoku Studio. Tidak lama lagi, kita dapat mencuba game Like a Dragon Gaiden: The Man Who Erased His Name pada hujung tahun ini, diikuti oleh Like a Dragon 8 (nama rasmi ialah Like a Dragon: Infinite Wealth) pada 2024.

Ramai yang teruja dengan kepulangan protagonis ikonik Kazuma Kiryu, dan sememangnya rancangan Ryu Ga Gotoku Studio untuk dua tahun ini amat sibuk. Sempena itu, kita dapat belajar lebih lanjut tentang rancangan Ryu Ga Gotoku Studio untuk siri Yakuza/Like a Dragon dan berpeluang untuk menemu bual Masayoshi Yokoyama selaku Pengarah/Penerbit Eksekutif dan Hiroyuki Sakamoto selaku Ketua Produser.

Masayoshi Yokoyama selaku Pengarah/Penerbit Eksekutif (Kiri), Hiroyuki Sakamoto selaku Ketua Produser (Kanan)
Apakah rancangan mereka pada masa akan datang? Teruskan membaca interview ini!
Ini adalah tempoh yang menarik untuk siri RGG Studio dan ‘Like a Dragon’, memandangkan begitu banyak game dikeluarkan dalam masa terdekat. Bagaimanakah suasana sekarang dalam studio?
Yokoyama: Studio sebenarnya cukup seronok buat masa ini. Suasana sangat meriah. Seperti yang anda tahu, kami mengadakan RGG Summit pada tahun lepas manakala yang baharu baru sahaja berlalu. Malah, saya rasa studio sangat suka mengadakan banyak acara dan kesibukan itu memastikan kami semua bertenaga dan bersemangat. Begitulah keadaan studio dari pengalaman saya. Anehnya, ramai orang berhenti apabila tidak ada apa-apa untuk dilakukan dan itu nampaknya ciri-ciri RGG Studio. Oleh itu, kami akan terus sibuk, berseronok semasa kami melakukannya, walaupun sibuk.

Kredit: Like a Dragon Gaiden: The Man Who Erased His Name, SEGA Asia
Pada masa lalu, RGG Studio pernah terkejut dengan betapa positifnya siri Yakuza/Like a Dragon telah diterima oleh peminat antarabangsa. Setelah anda tahu tentang daya tarikannya di mata penonton antarabangsa, adakah ia mempengaruhi perkembangan untuk game akan datang?
Yokoyama: Banyak usaha telah dilakukan untuk menambah sari kata dan meningkatkan kualiti lokalisasi. Tetapi dari segi pembangunan game sebenar, sebenarnya tidak ada rancangan untuk mengubah pendekatan kami. Sebabnya; pada masa lalu kami melakukan terjemahan di mana selagi ia dalam game, ia bagus. Tetapi pada masa ini, kami sedang melihat cara untuk melakukan casting dengan betul, cara meningkatkan kualiti terjemahan dan menambah kualiti pada aspek game itu sambil bergerak ke hadapan.
*Casting bermaksud pelakon suara.*
Gaiden akan mengikuti peristiwa Yakuza 6 [di mana Kiryu memalsukan kematiannya]. Disebabkan ini, adakah kita perlu bermain Yakuza 6 dan game sebelum untuk menghayati dan memahami sepenuhnya kisah game ini?
Yokoyama: Sebenarnya, tidak ada keperluan khusus untuk bermain game sebelumnya. Ia boleh menjadi pengalaman yang baik jika anda sudah bermain Yakuza: Like a Dragon. Tetapi dari segi keperluan, ia tidak perlu. Kerana ia dikembangkan dalam cara yang akan membawa anda ke game besar seterusnya tanpa perlu mengetahui latar belakang -contohnya, kisah Yakuza 6 dan perkembangan cerita dan sebagainya. Berkenaan dengan kematian palsu Kiryu, ia juga akan memberikan penjelasan yang baik untuk hal itu dan memberitahu sebab mengapa itu berlaku.

Kredit: Like a Dragon Gaiden: The Man Who Erased His Name, SEGA Asia
Adakah jalan cerita Like a Dragon Gaiden akan memainkan peranan dalam plot Infinite Wealth?
Yokoyama: Sama seperti jawapan sebelum, ia tidak perlu. Tetapi jika anda benar-benar mahu masuk ke dunia dan mempunyai pengalaman optimum – disyorkan supaya anda bermula dengan cerita Like a Dragon Gaiden dan kemudian pergi ke Infinite Wealth. Tetapi tidak semestinya ada keperluan untuk memainkan yang lama.
Kami dapat tahu bahawa penjahat utama Like a Dragon Gaiden ialah Homare Nishitani III. Homare Nishitani muncul di dalam Yakuza 0 tetapi semasa RGG Summit Summer 2023, RGG Studio berkata bahawa watak ini tidak mempunyai apa-apa kaitan dengan watak Yakuza 0 dan nama Nishitani diturunkan dari generasi ke generasi. Jadi mengapa guna nama “Homare Nishitani” atau adakah ini akan dijelaskan dalam cerita?
Yokoyama: Berkenaan itu, sebenarnya tiada jawapan. Bukan tidak ingin jawab, tetapi memang tidak ada. Walaupun dalam game, kami percaya bahawa tidak akan ada penjelasan mengenainya. Sebab kami pilih nama itu adalah untuk menekankan bahawa Omi Alliance masih wujud dan ia dipilih daripada aspek kreatif oleh pemaju. Nama itu digunakan kerana watak itu ialah patriark ketiga kepada Klan Kijin. Itulah sebabnya kami menggunakan nama yang sama.

Kredit: Like a Dragon Gaiden: The Man Who Erased His Name, SEGA Asia
Sepanjang siri Like a Dragon/Yakuza, ramai pelakon Jepun telah membuat kemunculan dalam game sama ada sebahagian dalam jalan cerita utama atau subcerita. Adakah kita akan melihat artis antarabangsa di luar Jepun dan lebih ramai lagi VTuber dalam game akan datang?
Yokoyama: Untuk casting pelakon, sama ada antarabangsa atau lokal, kami benar-benar menumpukan sama ada ahli pelakon itu bagus untuk memberi perwatakan kepada jalan cerita. Seperti yang anda mungkin tahu, trailer itu telah mendedahkan bahawa Kim Jae-Uck akan dipaparkan dalam game kami dan itu pun adalah pelakon antarabangsa. Bagi cerita dan pelakon, kami tidak begitu menitikberatkan latar belakang budaya atau dari negara mana mereka berasal. Ia penting untuk tahu jika mereka cukup baik atau tidak. Saja untuk seronok, kami juga mahukan Tom Cruise tetapi itu tidak dapat direalisasikan pada masa ini, tetapi ia adalah sesuatu yang kami inginkan pada masa hadapan.
*Komen Yokoyama tentang Tom Cruise hanyalah gurauan dan jenaka semata-mata*

Kredit: Like a Dragon Gaiden: The Man Who Erased His Name, SEGA Asia
Sistem pertempuran Like A Dragon Gaiden akan menambah sesuatu yang baharu dengan Agent style baharu. Bagaimanakah proses mencipta gaya baharu ini untuk Kiryu, dan apakah cabaran yang dihadapi oleh pasukan semasa proses tersebut?
Sakamoto: Antara  cabaran semasa menambah Agent style dalam game, terutamanya ialah mencampurkan gajet dalam sistem pertempuran dan menjadikannya kelihatan sangat natural dalam gaya Like a Dragon. Kerana Agent mempunyai aspek senjata, kami tidak mahu ia dianggap sebagai game tembak. Ia lebih kepada melakukan sedikit pengubahsuaian supaya ia lebih kepada game pertempuran gaya aksi berbanding FPS (first person shooter) atau third person shooter. Dan juga untuk membezakannya daripada gaya tempur brawler yang orang biasa kenal dengan siri Like a Dragon.

Kredit: Like a Dragon Gaiden: The Man Who Erased His Name, SEGA Asia
Sudah lebih tiga tahun sejak keluaran Yakuza: Like a Dragon. Bagaimana penerimaan peminat terhadap perubahan pertempuran daripada beat ’em up/brawler kepada turn-based RPG dalam Yakuza: Like a Dragon? Adakah ia membuatkan pasukan lebih yakin untuk membuat game Like a Dragon baru menggunakan sistem turn-based RPG yang sama?
Yokoyama: Apabila kami memperkenalkan turn-based RPG, ulasan dan maklum balas adalah sangat positif dan berdasarkan maklum balas itu, kami dapat menambah baik dan menghebatkan rentak RPG dalam siri Like a Dragon, terutamanya sekarang semasa perkembangan Like a Dragon 8. Jadi tidak ada keraguan tentang genre dan hala tuju game yang kami ambil pada masa ini. Tetapi dari perspektif studio, kami juga ingin menyatakan bahawa kami tidak ingin terus membuat jenis game yang sama secara berterusan berulang kali. Ada kemungkinan  kami mungkin mengembangkan game seperti simulasi atau lain yang sangat menarik untuk kami buat.
*Yokoyama berkata genre simulasi hanyalah gurauan, Itu hanya satu contoh.*
Apabila memilih genre dan sebagainya, genre bergantung pada cerita. Jadi jika cerita itu memerlukan perubahan dalam cara ia dimainkan pada konsol atau PC atau apa jua platform yang akan tersedia, cerita itu akan menjadi tumpuan utama dan genre akan mengikutinya.

Kredit: Yakuza: Like a Dragon, SEGA Asia
Walaupun dikenali di rantau barat kerana misi sampingan yang lucu dan lawak, siri Like A Dragon juga mempunyai cerita jenayah yang sangat serius dan intense. Bagaimanakah anda mengekalkan keseimbang yang betul dari lucu dan serius tanpa pergi terlalu jauh dalam mana-mana tema?
Yokoyama: Kami pernah dengan bahawa pemain di negara barat melihat misi sampingan sebagai sesuatu yang lawak, tetapi kami benar-benar tidak tahu itu adalah cara ia dianggap. Sejujurnya, bahagian sampingan membina latar belakang watak utama, Kiryu, dan menunjukkan pelbagai aspek watak itu supaya dapat memberikan penekanan yang lebih luas ke dalam cerita utama dan bagaimana untuk membina cerita yang lebih mendalam.
Tidak ada penekanan pada perkara lawak dalam game. Apabila jalan cerita utama jadi serius, ia betul-betul jadi serius. Dan kemudian ada cerita sampingan yang terpesong daripada cerita utama untuk membawa anda lebih mendalam ke dalam watak.
Kiryu mempunyai identiti baharu dalam game ini, tetapi dengan kepulangan beberapa mini-game seperti Pocket Circuit Racing dan Cabaret Club, adakah peminat boleh mengharapkan watak klasik daripada game lama Yakuza untuk kembali?
Yokoyama: Bagi kepulangan watak lama dan sebagainya, memandangkan game ini adalah game serba baharu, melihat watak lama kembali masuk sepanjang masa agak tidak menarik dan membosankan dari perspektif kami. Walaupun peminat menyukainya, ia juga tentang mendapatkan nafas segar dalam game. Jika orang ingin menikmati game dengan watak-watak lama, mereka boleh menikmati judul-judul lalu dan memperoleh pengalaman penuh di sana. Tetapi dari segi game baru, semuanya adalah baru. Kami juga berharap anda dapat menikmati semua watak baharu tersebut.

Kredit: Like a Dragon: Infinite Wealth, SEGA Asia
Berkenaan misi sampingan yang membantu menceritakan watak protagonis, dari manakah pasukan mendapat inspirasi mereka, dan betapa mencabarnya untuk memastikan segala-galanya terikat secara naratif?
Yokoyama: Bagi cara membuat cerita sampingan, cerita utama dan mendapatkan aliran yang lancar, terdapat cara yang sangat sistematik untuk melakukannya. Sebagai contoh, jika kami mempunyai 10 cerita yang ingin diceritakan dalam jalan cerita utama , kami akan mempunyai kira-kira 30 cerita sampingan. Di antaranya, kita mungkin membahagikannya kepada kategori yang berbeza. Sebagai contoh, kita  ada 5 untuk latar belakang budaya Jepun, 5 lagi untuk watak, dan seterusnya.
Mengenai cerita sampingan dan cerita utama, terdapat banyak pengiraan untuk menjadikan cerita itu berjalan dengan baik. Jika cerita utama berada dalam suasana yang serius dengan intensiti yang sangat tinggi, kami tidak mahu mempunyai cerita sampingan mengarut yang akan menghilangkan atau menganggu mood itu secara keseluruhan. Oleh itu, kita harus memikirkan apa yang akan dilakukan oleh cerita sampingan kepada cerita utama dan sebaliknya supaya semuanya sesuai. Ia tidak dilakukan dalam cara yang memberi inspirasi kerana ia dilakukan dalam cara sangat kalkulatif, jadi ia lebih kepada cara fikiran logik untuk menyampaikan cerita kepada orang dan pemain. Dan ada juga pemikiran logistik dari segi anda menghadapi cerita sampingan, selain cerita utama.

Kredit: Like a Dragon: Infinite Wealth, SEGA Asia
Dalam adegan Like a Dragon Infinite Wealth di mana Ichiban dan Kiryu bercakap tentang hubungan [cinta] mereka, Kiryu cerita bahawa dia pernah melamar “seseorang” pada masa lalu. Adakah ini bermakna kita akhirnya akan melihat perkembangan yang sesuai untuk hubungan cinta Kiryu?
Yokoyama: Bagi jawapan yang dibuat oleh Kiryu dan hal lamaran itu, ia sebenarnya sangat ringan. Tidak ada unsur serius dalam jawapan itu. Dia hanya mahu mengikuti tempo perbualan dan berkata, “Hei, anda tahu, saya pernah melamar sebelum ini.” tanpa berfikir panjang. Oleh itu, tidak akan ada apa-apa jenis perbualan lebih lanjut tentang lamaran dalam perbualan itu kerana ia hanya main-main sahaja.
Kami sebenarnya telah berbincang secara mendalam mengenai perkara ini di salah satu rancangan di Ryu-STA TV. Anda boleh menontonnya dan fahamkan idea di mana ia sebenarnya hanya untuk berseronok sahaja. Terdapat juga bahagian di mana adegan perbualan sebelum dan selepas sebenarnya dipotong dan ia agak menyedihkan. Pada masa yang sama, ini bukan untuk mengembalikan watak wanita klasik seperti yang semua orang mengharapkan – seperti Kaoru Sayama atau watak wanita popular lain. Tiada rancangan untuk itu. Tujuan adegan adalah untuk mempamerkan interaksi antara Kasuga dan Kiryu. Ia cuba untuk menunjukkan bahawa dua watak itu yang semakin rapat.

Kredit: Like a Dragon: Infinite Wealth, SEGA Asia
Apakah pendekatan anda semasa membangunkan mini-game, terutamanya yang lebih besar seperti contohnya, Ichiban Confections di Yakuza: Like a Dragon atau subcerita dengan geng dalam Lost Judgment. Adakah anda membuat cerita dahulu dan kemudian memikirkan mini-game yang sepadan dengannya? Atau adakah anda cuba cara terbalik dan memikirkan mini-game yang menyeronokkan untuk dinikmati oleh pemain dan kemudian mencipta cerita berkaitan dengannya?
Yokoyama: Semuanya berdasarkan cerita. Kami juga membangunkan game dan sistem di sekitar cerita serta cari cara terbaik untuk mengadaptasikan cerita itu, termasuk permainan sampingan. Apabila mempunyai cerita, cerita itu sendiri menyediakan tapak untuk anda bekerja dengan bandar atau pekan atau persekitaran desa. Dari situ, anda boleh memikirkan siapa watak utama cerita itu dan memasukkannya ke dalam game, termasuk eranya dan jenis mini-game yang sesuai mengikut latar belakang dan pentas itu.
Adakah anda mempunyai apa-apa mesej akhir untuk peminat dan pemain?
Sakamoto: Dengan pendekatan Like a Dragon Gaiden dan Like a Dragon 8 yang akan datang tidak lama lagi, kami menghampiri tempoh pembangunan yang sangat menarik dan masa yang sangat mengujakan untuk studio. Kami menggabungkan aspek baharu dalam aksi dan amat berharap semua orang teruja dengannya. Kami berharap anda  dapat menikmati game akan datang bermula dengan Like a Dragon Gaiden dahulu dan kemudian Like a Dragon: Infinite Wealth.
Yokoyama: Sila tunggu sehingga September. Untuk bulan September, kami pasti anda akan mempunyai banyak soalan lain yang boleh anda ajukan kepada kami jadi sila nantikannya. Memandangkan semua orang tahu bahawa kami akan mengadakan RGG Summit baharu pada musim luruh, jadi kami akan menjawab lebih banyak soalan dan mendedahkan lebih banyak maklumat baharu semasa itu. Kami sebenarnya sedang melakukan beberapa persediaan untuk Summit seterusnya selepas ini. Jadi kami berharap anda benar-benar dapat menantikannya dan menikmatinya dan semua orang dari RGG serta SOJ (SEGA of Japan) sangat berharap anda akan menikmatinya.

Kami ingin mengucapkan terima kasih kepada Ryu Ga Gotoku Studio kerana sudi menjawab soalan kami dan juga kepada SEGA Asia kerana bantu mengaturkan interview ini.
Like a Dragon Gaiden: The Man Who Erased His Name akan dilancarkan untuk PlayStation 5, Xbox Series, PlayStation 4, Xbox One dan PC melalui Steam dan Microsoft Store pada 9 November 2023 manakala oleh Like a Dragon 8 (Like a Dragon: Infinite Wealth) akan dilancarkan untuk PlayStation 5, Xbox Series, PlayStation 4, Xbox One dan PC melalui Steam dan Microsoft Store pada tahun 2024.
.
Jangan lupa untuk ikuti kami di TikTok!
  @gamersantaimy
Tags: interviewRyu Ga Gotoku Studio


Sakura Wars akan datang ke mobile atas nama Sakura Revolution: Blooming Maidens!

Sega dan Delightworks telah mendedahkan Project B.L.A.C.K. yang sebelumnya di-tease melalui livestream dari Jepun. Seperti yang disyaki, dedahan ini adalah permainan Sakura Wars yang bertajuk Sakura Kakumei: Hanasaku Otome-Tachi, yang diterjemahkan sebagai Sakura Revolution: Blooming Maidens.

Anda semua boleh melonjak ke alam selepas Valkyria Revolution, Sega nampak seperti menjauhkan diri dari “Revolusi”, tetapi nampaknya mereka kembali ke jalan itu. Permainan ini adalah sebuah “RPG Dramatik” dan ianya akan hadir ke platform telefon pintar iaitu iOS dan Android tetapi dilancarkan di Jepun dahulu dalam tahun ini juga. Tiada sebarang pendedahan untuk pelancaran global buat masa ini. Pratagonis kali ini bernama Sakura Shido, seorang perempuan yang dibesarkan di sebuah pulau bernama Aogashima.

Anda mungkin akan melihat dalam video intro di bawah bahawa siri mecha popular ini kelihatan agak… berbeza kali ini. Mereka telah berubah menjadi Ryoushi Dress, atau Spiricle Dress untuk mengikuti lokalisasi barat. Pengaturannya adalah tahun ke-100 era Taisho, yang bermaksud 2011. Itu 88 tahun selepas Sakura Wars yang asli dan 71 tahun selepas permainan terbaru siri ini.

Tersebut adalah trailer pengumuman dan menampilkan pratagois bersama rakan-rakan sejak kecilnya iaitu Fuuka Aoshima dan Asebi Mikohama. Mereka akan menjadi inti dari Imperial Floral Revue

Kurumi Saimei, Prana Tosei, dan Meisa Akashi yang sebelumnya diungkapkan adalah sebahagian dari “Great Imperial Floral Revue” dan pada dasarnya mereka adalah pasukan saingan.

Watak suara Permainan dan pemeran anime khas termasuk:

Great Imperial Combat Revue B.L.A.C.K.

Nao Tōyama sebagai Kurumi Saimei
Lynn sebagai Prana Tosei
Ami Koshimizu sebagai Meisa Akashi
Revolusi Tempur Imperial

Imperial Combat Revue

Moeka Kishimoto sebagai Shino Sakura
Ayu Matsuura sebagai Fuuka Aoshima
Yūko Natsuyoshi Asebi Mikohama

Sudah tentu, kerana ini akan menjadi permainan gacha percuma untuk dimainkan, akan ada lebih banyak lagi watak untuk dikumpulkan.

Sega melancarkan permainan Shin Sakura Taisen untuk PlayStation 4 di Jepun pada 12 Disember. Sega dari Amerika melancarkan permainan dengan judul Sakura Wars secarat global pada 28 April. Adaptasi anime televisyen dari permainan ini ditayangkan pada 3 April lalu.
Sumber: Anime News Network
Jangan lupa untuk ikuti kami di TikTok!
  @gamersantaimy
Tags: DelightworksProject B.L.A.C.K.Sakura Kakumei: Hanasaku Otome-TachiSakura Revolution: Blooming MaidensSakura Warssega


Demon Slayer: Kisah tragis Shinazugawa Sanemi & Genya – Hashira & pemakan demon!

Demon Slayer Season 3 telah menayangkan episod terbaharu, dan di sini, kita akhirnya kita dapat melihat kisah tragis Shinazugawa Sanemi dan Genya! Sebagai pasangan adik-beradik yang bermasalah, ternyata kisah mereka sangat tragis dan penuh dengan duka lara.

Kredit: Ufotable
Kejadian episod 6

Kredit: Ufotable
Dalam Demon Slayer: Swordsmith Village Arc episod 6, Tanjiro ternampak Genya yang rupanya hampir menyerupai iblis (ini kerana dia memakan iblis lalu mendapatkan kekuatan yang lebih kurang sama). Dalam keadaan marah, Genya menghampiri Tanjiro dan meluahkannya niatnya untuk “menjadi Hashira dahulu”.

Kita semua tahu Genya tidak rapat dengan abangnya Sanemi (yang juga merupakan Wind Hashira). Atas sebab-sebab yang tidak diketahui, hubungan mereka sangat renggang sehingga tahap, Sanemi tidak menganggap Genya sebagai adiknya. Genya pula menyalahkan dirinya sendiri atas apa yang berlaku tetapi kita tidak pernah diberitahu tentang kejadian itu.

Kredit: Ufotable
Dalam episod 6, Genya bekerjasama dengan Tanjiro untuk mengalahkan Hantengu, tetapi malangnya, mereka tidak cukup kuat. Di ambang kematian, Genya mula memikirkan tentang sejarah silamnya di mana semua didedahkan melalui flashback.
Kisah sebenar Genya dan Sanemi

Kredit: Ufotable
Genya adalah anak kedua dalam keluarga tujuh orang adik-beradik. Ibunya sentiasa bekerja keras hingga jarang dapat tidur manakala bapanya ialah lelaki kejam yang suka mendera keluarga. Walaupun bapanya sering memukul adik-beradik lain, ibu Genya sentiasa melindungi mereka. Disebabkan sikap itu, ayahnya dibenci oleh penduduk kampung dan akhirnya mati ditikam oleh individu yang tidak dikenali. Di sini, Sanemi dan Genya berjanji untuk melindungi adik-beradik dan ibu mereka bersama-sama.
Pada suatu hari, ibu mereka tidak pulang ke rumah, lalu Sanemi pergi mencarinya. Perasaan bimbang mula terlintas di fikiran adik-beradik kerana ibu mereka “tidak pernah selewat ini.” Genya cuba sedaya upaya untuk meyakinkan mereka, dan menyuruh adik-beradiknya untuk tidur.

Kredit: Ufotable
Tiba-tiba, kedengaran satu ketukan dari pintu mereka. Empat adik-beradik kecil, dalam keadaan gembira, mula berlari ke pintu sedangkan Genya memberi amaran itu mungkin bukan ibu mereka. Sebelum dia dapat bertindak (sambil memeluk adik paling kecil), pintu itu dipotong dua bersama dengan semua adik-beradiknya – yang mati serta-merta. Pada masa itu, muka Genya dihiris, lalu membentuk parut di wajahnya.

Kredit: Ufotable

Kredit: Ufotable
Dalam keadaan panik, Genya tidak sempat melihat sosok gelap yang menyerang keluarnya. Namun, sebelum ia sempat mencederakan Genya, Sanemi datang dan menyelamatkan adiknya sambil mengarahkan Genya untuk melarikan diri.
Melihat adik-beradiknya yang berlumuran darah, Genya sedar mereka sudah mati. Tidak ingin menerima kenyataan, dia cuba untuk merawat semua orang dengan bantuan doktor. Dalam perjalanan, Genya terjumpa Sanemi yang memegang pisau dan ibu mereka yang mati terbaring di hadapan mereka. Genya, dalam keadaan keliru dan marah, melabelkan Sanemi sebagai pembunuh dan memeluk tubuh ibu sehingga ibunya reput di bawah cahaya matahari.

Kredit: Ufotable
Beberapa tahun kemudian, Genya sedar iblis itu adalah ibunya dan mengakui kesilapannya. Dia memutuskan untuk menyertai Demon Slayers Corps demi mendamaikan hubungannya dengan abangnya dan walaupun tidak mempunyai bakat untuk Breathing Style, Genya boleh memakan Demon dan memperoleh kebolehan mereka. Maka, itu jadi kelebihannya.
Tidak lama selepas itu, dia bertemu semula dengan Sanemi dan cuba meminta maaf, tetapi Sanemi menolaknya dan berkata dia tidak mempunyai adik. Disebabkan itu, Genya memutuskan untuk menjadi Hashira sebagai cara terakhir untuk merawat semula hubungan dengan abangnya.

Kredit: Ufotable

Apakah pendapat anda tentang hubungan Genya dan Sanemi dalam Demon Slayer? Jom beritahu pendapat anda di ruang komen! Baca segala berita kami tentang Demon Slayer di SINI.
Jangan lupa untuk ikuti kami di TikTok!
  @gamersantaimy
Tags: Demon SlayerGenyaHashiraKimetsu No YaibaSanemi